
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 63 


ΝΟΜΟΣ ΥΠ’ ΑΡΙΘ. 4058 

Παροχή υπηρεσιών ασφαλείας από ένοπλους φρου¬ 
ρούς σε εμπορικά πλοία καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

Άρθρο 1 

Παροχή υπηρεσιών από ένοπλους 
ιδιώτες φρουρούς 

Επιτρέπεται, ύστερα από άδεια που εκδίδεται από τον 
Αρχηγό του Λιμενικού Σώματος - Ελληνικής Ακτοφυ¬ 
λακής, η παροχή υπηρεσιών ασφαλείας από ένοπλους 
ιδιώτες φρουρούς σε υπό ελληνική σημαία εμπορικό 
πλοίο (εφεξής πλοίο) που δεν εκτελεί πλόες θαλάσσι¬ 
ων ενδομεταφορών και διαπλέει θαλάσσιες περιοχές 
εκτεθειμένες σε κίνδυνο πειρατείας, για την προστασία 
των επιβαινόντων, του πλοίου και του φορτίου αυτού 
από επιθέσεις που συνιστούν πειρατεία, κατά την έν¬ 
νοια του όρου αυτού σύμφωνα με τα άρθρα 101 και 103 
της Σύμβασης των Ηνωμένων Εθνών για το Δίκαιο της 
Θάλασσας (ν. 2321/1995 «Κύρωση της Σύμβασης των 
Ηνωμένων Εθνών για το Δίκαιο της Θάλασσας και της 
Συμφωνίας που αφορά την εφαρμογή του μέρους XI 
της Σύμβασης», Α' 136). 

Άρθρο 2 

Όροι και προϋποθέσεις έκδοσης άδειας 

1. Οι ένοπλοι ιδιώτες φρουροί δεν αποτελούν μέλη 
του πληρώματος του πλοίου και πρέπει να: 
α. έχουν συμπληρώσει το εικοστό πρώτο έτος, 
β. μην έχουν καταδικαστεί αμετάκλητα σε στερητική 
της ελευθερίας ποινή μεγαλύτερη των έξι μηνών για 
οποιοδήποτε αδίκημα που τελέστηκε με δόλο, 
γ. αποτελούν προσωπικό εταιρείας με την οποία ο 
πλοιοκτήτης ή ο διαχειριστής πλοίου υποχρεούται να 
συνάψει σύμβαση και η οποία είναι εγκατεστημένη και 

λειτουργεί νομίμως στην ημεδαπή ή την αλλοδαπή και 
διαθέτει αναγνωρισμένη πιστοποίηση ποιότητας (130) 
για την παροχή των υπηρεσιών που αναφέρονται στο 
Μέρος Α' του παρόντος νόμου. 

2. Η συνδρομή κάθε όρου και προϋπόθεσης που αφορά 
τους ένοπλους ιδιώτες φρουρούς βεβαιώνεται από την 
εταιρεία παροχής υπηρεσιών ασφαλείας και εξασφα¬ 
λίζεται στο πλαίσιο της σύμβασης με τον πλοιοκτήτη 
ή τον διαχειριστή του πλοίου. 

3. Για την έκδοση της άδειας του άρθρου 1 απαιτείται 
η υποβολή φακέλου στον οποίο περιλαμβάνονται αίτηση 
του πλοιοκτήτη ή διαχειριστή του πλοίου που περιέχει 
στοιχεία εξατομίκευσης του πλοίου, καθώς και ανάλυση 
του εκτιμώμενου κινδύνου που διαμορφώνεται αφού 
ληφθούν υπόψη ο πλους, η κατηγορία και τα χαρα¬ 
κτηριστικά του πλοίου, οι συνιστώμενες από το Διεθνή 
Ναυτιλιακό Οργανισμό Πρακτικές Βέλτιστης Διαχείρισης 
και οι απόψεις του πλοιάρχου του πλοίου. 

4. Η άδεια εκδίδεται στην ελληνική και την αγγλική 
γλώσσα για συγκεκριμένο πλοίο εντός δεκαπέντε ημε¬ 
ρών από την υποβολή πλήρους φακέλου και το πρωτό¬ 
τυπο αυτής φέρεται επί του πλοίου. 

Άρθρο 3 

Ισχύς και διάρκεια της άδειας 

1. Η ισχύς της άδειας μπορεί να είναι έξι ή δώδεκα 
μηνών, σύμφωνα με την αίτηση, και παρατείνεται αυ¬ 
τοδίκαια αν λήξει ενώ το πλοίο βρίσκεται σε πλου και 
μέχρι τον κατάπλου του σε λιμένα που επιτρέπεται η 
αποβίβαση των ιδιωτών φρουρών και του εξοπλισμού 
τους. 

2. Η άδεια μπορεί να ανανεώνεται ύστερα από αίτηση 
του πλοιοκτήτη ή του διαχειριστή του πλοίου πριν από 
τη λήξη της, εφόσον εξακολουθούν να ισχύουν οι όροι 
και οι προϋποθέσεις έκδοσής της. 

3. Η άδεια ανακαλείται από τον Αρχηγό του Λιμενικού 
Σώματος - Ελληνικής Ακτοφυλακής αν εκλείψει έστω 
και μία από τις προϋποθέσεις που απαιτούνται για την 
έκδοσή της. 

Αρθρο 4 

Ειδικό τέλος για τη χορήγηση της άδειας 

1. Για την έκδοση ή την ανανέωση της άδειας κατα¬ 
βάλλεται από τον αιτούντα τέλος: 

α) δύο χιλιάδων (2.000) ευρώ, εφόσον η διάρκεια ι¬ 
σχύος της είναι έξι μηνών, 

β) τριών χιλιάδων πεντακοσίων (3.500) ευρώ, εφόσον 
η διάρκεια ισχύος της είναι δώδεκα μηνών. 

2. Τα παραπάνω ποσά, καθώς και τα έσοδα της παρ. 3 
του άρθρου 26 του ν. 4033/2011 (Α' 264) αποτελούν έ¬ 
σοδα του Κρατικού Προϋπολογισμού. 

Άρθρο 5 

Δικαιώματα ναυτικών 

Ο πλοιοκτήτης ή ο διαχειριστής του πλοίου ενημερώ¬ 
νει άμεσα και εγγράφως δια του πλοιάρχου του πλοίου 
τα μέλη του πληρώματος περί της έκδοσης της άδειας. 
Ναυτικός, μέλος πληρώματος του πλοίου που μετά την 
έκδοση της άδειας παροχής υπηρεσιών ενόπλων ιδιω¬ 
τών φρουρών δεν επιθυμεί να παρέχει εργασία επί του 
πλοίου, ενημερώνει γραπτώς τον πλοίαρχο. Στην περί¬ 
πτωση αυτή, η σύμβαση εργασίας λύεται ανυπαιτίως για 
τα μέρη και ο ναυτικός δικαιούται σε παλιννόστηση με 
δαπάνες του πλοιοκτήτη ή του διαχειριστή του πλοίου. 

Άρθρο 6 

Φύλαξη και χρήση όπλων 

1. Τα όπλα και τα πυρομαχικά των ενόπλων ιδιωτών 
φρουρών φυλάσσονται εντός του πλοίου σε χώρο όπου 
έχουν πρόσβαση από κοινού ο πλοίαρχος ή ο αντικατα¬ 
στάτης του και ο επικεφαλής των ενόπλων ιδιωτών 
φρουρών ή ο αντικαταστάτης του που αναφέρονται ονο¬ 
μαστικά στην άδεια. 

2. Οι ένοπλοι ιδιώτες φρουροί που παρέχουν υπηρε¬ 
σίες επί του πλοίου σύμφωνα με το Μέρος Α' του παρό¬ 
ντος νόμου, τελούν υπό την εξουσία του πλοιάρχου ή 
του νόμιμου αναπληρωτή του. Χρήση όπλων, στο πλαί¬ 
σιο παροχής των υπηρεσιών ασφαλείας, είναι δυνατή ε¬ 
ντός των περιοχών υψηλού κινδύνου για την αντιμετώπι¬ 
ση κινδύνου που απειλεί άμεσα τους επιβαίνοντες του 
πλοίου, το πλοίο ή το φορτίο αυτού, κατόπιν εντολής 
του πλοιάρχου και μόνο στο βαθμό και στην έκταση που 
απαιτείται για την αποτροπή του κινδύνου. 

3. Κατά το διάπλου πλοίου από περιοχές υψηλού κιν¬ 
δύνου για πειρατική επίθεση, η χρήση των όπλων και των 
πυρομαχικών ενόπλων ιδιωτών φρουρών μπορεί να απα- 
γορευθεί αν, από διατιθέμενα στοιχεία για το επίπεδο α¬ 
σφαλείας, δοθεί εντολή από το Αρχηγείο Λιμενικού Σώ¬ 
ματος - Ελληνικής Ακτοφυλακής ή αν ο πλοίαρχος δώσει 
προς τούτο εντολή. 

Άρθρο 7 

Υποχρεώσεις πλοιάρχου ελληνικού πλοίου 

Ο πλοίαρχος του πλοίου, το οποίο έχει εφοδιασθεί με 
την άδεια του άρθρου 1 και διαπλέει χωρικά ύδατα τρί¬ 
του κράτους ή βρίσκεται σε λιμένα ή αγκυροβόλιο αυ¬ 
τού, υποχρεούται, αν το ζητήσουν οι αρμόδιες αρχές 
του παράκτιου κράτους, να τις ενημερώνει περί της ύ¬ 
παρξης στο πλοίο όπλων και πυρομαχικών ενόπλων ιδιω¬ 
τών φρουρών, του αριθμού, του είδους και της ποσότη¬ 


τας αυτών, καθώς και του χώρου φύλαξής τους, επιδει¬ 
κνύοντας την άδεια. Η ίδια υποχρέωση του πλοιάρχου υ- 
φίσταται αν το αίτημα προέρχεται από κυβερνήτη πολε¬ 
μικού πλοίου οποιουδήποτε κράτους στην ανοιχτή θά¬ 
λασσα. 

Άρθρο 8 

Υποχρεώσεις πλοιάρχου πλοίου ξένης σημαίας 

Πλοίαρχος πλοίου υπό ξένη σημαία υποχρεούται ε¬ 
ντός είκοσι τεσσάρων (24) ωρών πριν το διάπλου από 
ελληνικά χωρικά ύδατα να ενημερώνει εγγράφως το Κέ¬ 
ντρο Επιχειρήσεων του Αρχηγείου Λιμενικού Σώματος- 
Ελληνικής Ακτοφυλακής όταν επ’ αυτού επιβαίνουν ένο¬ 
πλοι φρουροί ή υπάρχουν στο πλοίο όπλα και πυρομαχι¬ 
κά που σχετίζονται με την παροχή υπηρεσιών ενόπλων ι¬ 
διωτών φρουρών και να συμμορφώνεται με τις τυχόν πα¬ 
ρεχόμενες οδηγίες. Η υποχρέωση ενημέρωσης αφορά 
τον αριθμό, το είδος και την ποσότητα των όπλων και 
των πυρομαχικών, το χώρο φύλαξής τους επί του πλοί¬ 
ου, το λιμένα κατάπλου, καθώς και τον ενδεχόμενο εφο¬ 
διασμό του πλοίου με σχετική έγκριση των αρχών της 
σημαίας του. 

Άρθρο 9 

Γενική απαγόρευση 

1. Απαγορεύεται εντός της ελληνικής επικράτειας ο¬ 
ποιαδήποτε χρήση όπλων και πυρομαχικών, συμπεριλαμ- 
βανομένης και της συντήρησης αυτών, που μεταφέρο- 
νται ή βρίσκονται σε πλοίο υπό ξένη σημαία. 

2. Υπό την επιφύλαξη της παραγράφου 5 του άρθρου 
13 και του άρθρου 8 όσον αφορά τη συμμόρφωση με χο¬ 
ρηγούμενες από το Κέντρο Επιχειρήσεων του Αρχηγεί¬ 
ου Λιμενικού Σώματος-Ελληνικής Ακτοφυλακής ή από 
Λιμενική Αρχή οδηγίες, τα όπλα και πυρομαχικά που βρί¬ 
σκονται σε κάθε πλοίο και σχετίζονται με την παροχή υ¬ 
πηρεσιών ενόπλων ιδιωτών φρουρών πρέπει να είναι σε 
ειδικό κλειδωμένο χώρο επί αυτού, όταν το πλοίο βρί¬ 
σκεται εντός της ελληνικής επικράτειας. 

Άρθρο 10 

Κυρώσεις 

1. Τιμωρείται με ποινή φυλάκισης μέχρι εννέα (9) μη¬ 
νών ή χρηματική ποινή: 

α) ένοπλος ιδιώτης φρουρός που επιβαίνει σε πλοίο 
χωρίς άδεια, καθώς και όταν αυτός παραβαίνει τις υπο¬ 
χρεώσεις των άρθρων 6 και 9, 
β) οι νόμιμοι εκπρόσωποι του πλοιοκτήτη ή διαχειριστή 
του πλοίου ή της εταιρείας παροχής υπηρεσιών ασφα¬ 
λείας που προβλέπονται στα άρθρα 1 έως 13, καθώς και 
ο πλοίαρχος, εφόσον με οποιονδήποτε άλλον τρόπο ε- 
νέκριναν ή συναίνεσαν στην επιβίβαση ενόπλων ιδιωτών 
φρουρών στο πλοίο χωρίς άδεια, 
γ) οι νόμιμοι εκπρόσωποι του πλοιοκτήτη ή διαχειριστή 
του πλοίου σε περίπτωση υποβολής ψευδών ή ανακρι¬ 
βών στοιχείων για την έκδοση ή ανανέωση της άδειας, 
δ) ο πλοίαρχος πλοίου υπό ξένη σημαία, ο οποίος πα¬ 
ραβιάζει τις διατάξεις του άρθρου 8. 

2. Όπλα και πυρομαχικά ενόπλων ιδιωτών φρουρών ε¬ 
πί πλοίου υπό ελληνική ή ξένη σημαία που βρίσκεται 
στην ελληνική επικράτεια, για τα οποία δεν έχει εκδοθεί 
άδεια ή έγκριση των αρχών της σημαίας του πλοίου, κα- 

τάσχονται και δημεύονται υπέρ του Λιμενικού Σώματος- 
Ελληνικής Ακτοφυλακής. Η κατάσχεση δεν αίρεται ακό¬ 
μα και αν η άδεια ή έγκριση των αρχών της σημαίας του 
πλοίου επιδειχθεί μεταγενέστερα ή εκδοθεί μεταγενέ¬ 
στερα έστω και με αναδρομική ισχύ. 

3. Σε περίπτωση παράβασης όρων της άδειας του άρ¬ 
θρου 1 επιβάλλονται οι διοικητικές κυρώσεις του άρθρου 
45 του ν.δ. 187/1973 «Περί Κώδικος Δημοσίου Ναυτικού 
Δικαίου» (Α' 261), όπως τροποποιήθηκε και ισχύει και ε¬ 
πιτρέπεται προσφυγή κατά των σχετικών αποφάσεων ε¬ 
πιβολής προστίμου σύμφωνα με τις διατάξεις του ιδίου 
άρθρου. 

Αρθρο 11 

Εταιρείες παροχής υπηρεσιών ασφαλείας 

Στηνπαρ. 1 του άρθρου 1 του ν. 2518/1997 (Α' 164), ό¬ 
πως τροποποιήθηκε και συμπληρώθηκε με την παρ. 15 
του άρθρου 10 του ν. 2801/2000 (Α' 46), την παρ. 2 του 
άρθρου 14 του ν. 3013/2003 (Α' 23), την παρ. 1 του άρ¬ 
θρου 1 του ν. 3206/2003 (Α' 298), όπως αντικαταστάθη- 
κε με το άρθρο 1 του ν. 3707/ 2008 (Α' 209), προστίθεται 
εδάφιο ιβ' ως ακολούθως: 

«ιβ. Υπηρεσίες ασφαλείας από ένοπλους ιδιώτες 
φρουρούς σε υπό ελληνική σημαία εμπορικά πλοία για 
την προστασία των επιβαινόντων, του πλοίου και του 
φορτίου αυτού από επιθέσεις που συνιστούν πειρατεία 
κατά την έννοια του όρου αυτού σύμφωνα με τα άρθρα 
101 και 103 της Σύμβασης των Ηνωμένων Εθνών για το 
Δίκαιο της Θάλασσας (ν. 2321/1995 «Κύρωση της Σύμβα¬ 
σης των Ηνωμένων Εθνών για τα Δίκαιο της Θάλασσας 
και της Συμφωνίας που αφορά την εφαρμογή του μέρους 
XI της Σύμβασης», Α' 136).» 

Αρθρο 12 

Εξουσιοδοτικές διατάξεις 

1. Με προεδρικό διάταγμα που εκδίδεται ύστερα από 
πρόταση των Υπουργών Εθνικής Αμυνας, Ανάπτυξης, Α¬ 
νταγωνιστικότητας και Ναυτιλίας και Προστασίας του 
Πολίτη, ρυθμίζονται τα προσόντα, η πιστοποίηση και λοι¬ 
πές ιδιότητες για το προσωπικό ιδιωτών ενόπλων φρου¬ 
ρών που διατίθενται σε πλοία από εταιρείες που λειτουρ¬ 
γούν στην Ελλάδα, καθώς και τα περί κατοχής όπλων 
για την παροχή των υπηρεσιών ασφαλείας του Μέρους 
Α' του παρόντος νόμου. 

2. Με κοινή απόφαση των Υπουργών Εξωτερικών, Ανά¬ 
πτυξης, Ανταγωνιστικότητας και Ναυτιλίας και Προστα¬ 
σίας του Πολίτη, μπορεί να αποκλείεται η έκδοση άδειας 
του άρθρου 1 για εταιρείες που είναι εγκατεστημένες 
και λειτουργούν σε συγκεκριμένα κράτη. 

3. Με κοινή απόφαση των Υπουργών Εθνικής Αμυνας, 
Ανάπτυξης, Ανταγωνιστικότητας και Ναυτιλίας και Προ¬ 
στασίας του Πολίτη, για την έκδοση της οποίας λαμβά- 
νονται υπόψη οι εκάστοτε ισχύουσες σχετικές οδηγίες 
του Διεθνούς Ναυτιλιακού Οργανισμού, ρυθμίζονται θέ¬ 
ματα που αφορούν: 

α) τα στοιχεία που αναγράφονται στην άδεια και το υ¬ 
πόδειγμα αυτής και ιδίως ο ονομαστικός καθορισμός του 
επικεφαλής ένοπλου ιδιώτη φρουρού και του αντικατα¬ 
στάτη του, καθώς και την υποχρέωση γνωστοποίησης 
του εκάστοτε επικεφαλής και του αντικαταστάτη αυτού, 

β) τα στοιχεία που πρέπει να περιέχει ο φάκελος με 
την αίτηση του πλοιοκτήτη ή του διαχειριστή πλοίου που 


υποβάλλεται σύμφωνα με την παράγραφο 3 του άρθρου 

2 , 

γ) τις περιοχές υψηλού κινδύνου, 

δ) τη διαδικασία αναφοράς του συμβάντος μετά το πέ¬ 
ρας αυτού, 

ε) κάθε άλλο σχετικό θέμα. 

4. Με κοινή απόφαση των Υπουργών Οικονομικών, Α¬ 
νάπτυξης, Ανταγωνιστικότητας και Ναυτιλίας και Προ¬ 
στασίας του Πολίτη ρυθμίζονται τα περί εισόδου ή εξό¬ 
δου στη ή από τη χώρα και μεταφοράς στο ή από το 
πλοίο όπλων και πυρομαχικών, που σχετίζονται με την 
παροχή υπηρεσιών του Μέρους Α' του παρόντος νόμου 
από ένοπλους ιδιώτες φρουρούς σε πλοίο οποιοσδήπο¬ 
τε σημαίας που βρίσκεται σε ελληνικό λιμένα ή αγκυρο¬ 
βολιό. 

5. Με κοινή απόφαση των Υπουργών Ανάπτυξης, Α¬ 
νταγωνιστικότητας και Ναυτιλίας και Προστασίας του 
Πολίτη, η οποία εκδίδεται αφού ληφθούν υπόψη η εν γέ- 
νει διαμορφούμενη κατάσταση στο φαινόμενο της πει¬ 
ρατείας και το αντίστοιχο επίπεδο ασφαλείας, όπως δια¬ 
μορφώνεται για την αντιμετώπισή της διεθνώς, μπορεί 
να ανακληθεί ή να ανασταλεί η ισχύς άδειας του άρθρου 
1 που έχει ήδη εκδοθεί. 

6. Με κοινή απόφαση των Υπουργών Οικονομικών, Α¬ 
νάπτυξης, Ανταγωνιστικότητας και Ναυτιλίας και Προ¬ 
στασίας του Πολίτη μπορεί να επανακαθορίζεται ο μέγι¬ 
στος χρόνος ισχύος της άδειας του άρθρου 1 και το πο¬ 
σό του καταβαλλόμενου τέλους, για τις άδειες που εκδί- 
δονται μετά τη θέση σε ισχύ της απόφασης αυτής. 

7. Με κοινή απόφαση των Υπουργών Οικονομικών και 
Προστασίας του Πολίτη ρυθμίζονται τα θέματα σχετικά 
με τους όρους και τις προϋποθέσεις διενέργειας από 
στελέχη του ΛΣ-ΕΛ.ΑΚΤ. σεμιναρίων για την εκπαίδευ¬ 
ση ένοπλων φρουρών πλοίων, την παροχή βεβαιώσεων 
παρακολούθησης αυτών, τη διάρκεια ισχύος τους, το κό¬ 
στος συμμετοχής σε αυτά, το οποίο αποτελεί έσοδο του 
Κρατικού Προϋπολογισμού, καθώς και κάθε άλλο σχετι¬ 
κό θέμα. 

Αρθρο 13 

Εφαρμογή των διατάξεων 

Οι διατάξεις του Μέρους Α' του παρόντος νόμου ε¬ 
φαρμόζονται κατά παρέκκλιση των ισχυουσών διατάξε¬ 
ων και ιδίως αυτών που αφορούν τη ρύθμιση θεμάτων 
σχετικά με όπλα, πυρομαχικά, εκρηκτικές ύλες, εκρηκτι¬ 
κούς μηχανισμούς (ν. 2168/1993, Α' 147) και ιδιωτικές ε¬ 
πιχειρήσεις παροχής ασφάλειας (ν. 2518/1997, Α' 164). 

ΜΕΡΟΣ Β 

ΛΟΙΠΕΣ ΔΙΑΤΑΞΕΙΣ 

Άρθρο 14 

1. Το άρθρο 197 του ν. 4442/1929 (Α' 339) αντικαθί¬ 
σταται ως εξής: 

«Αρθρο 197 

Διοικητική Επιτροπή Ναυτικών Επιτάξεων 
και Ναυλώσεων 

1. Συνιστάται Διοικητική Επιτροπή Ναυτικών Επιτάξε¬ 
ων και Ναυλώσεων (εφεξής ΔΕΝΕΝ), η οποία αποτελεί 
όργανο του Λιμενικού Σώματος - Ελληνικής Ακτοφυλα- 

κής, εδρεύει στον Πειραιά, συγκροτείται ανά διετία με α¬ 
πόφαση του Υπουργού Προστασίας του Πολίτη που δη¬ 
μοσιεύεται στην Εφημερίδα της Κυβερνήσεως και απο- 
τελείται από: 

α) Τον Προϊστάμενο του Κλάδου Ασφάλειας Ναυσι¬ 
πλοΐας του Αρχηγείου Λιμενικού Σώματος-Ελληνικής Α¬ 
κτοφυλακής, ως Πρόεδρο. 

β) Έναν (1) ανώτερο υπάλληλο του Γενικού Λογιστηρί¬ 
ου του Κράτους του Υπουργείου Οικονομικών. 

γ) Τον Διευθυντή της Διεύθυνσης Παλλαϊκής Αμυνας- 
Πολιτικής Σχεδίασης Έκτακτης Ανάγκης και Θαλασσίων 
Κρατικών Μεταφορών του Αρχηγείου Λιμενικού Σώμα¬ 
τος-Ελληνικής Ακτοφυλακής. 

δ) Έναν (1) Τεχνικό Αξιωματικό ΛΣ-ΕΛ.ΑΚΤ. της Διεύ¬ 
θυνσης Ελέγχου Πλοίων του Κλάδου Ασφάλειας Ναυσι¬ 
πλοΐας του Αρχηγείου Λιμενικού Σώματος-Ελληνικής Α¬ 
κτοφυλακής. 

ε) Έναν (1) Αξιωματικό ΛΣ-ΕΛ.ΑΚΤ. ειδικότητας Νομι¬ 
κού από τους υπηρετούντες στο Αρχηγείο Λιμενικού Σώ¬ 
ματος-Ελληνικής Ακτοφυλακής. 

στ) Εναν (1) ανώτερο υπάλληλο της Γενικής Γραμμα¬ 
τείας Ναυτιλίας του Υπουργείου Ανάπτυξης, Ανταγωνι¬ 
στικότητας και Ναυτιλίας. 

ζ) Δύο (2) μέλη του Ναυτικού Επιμελητηρίου Ελλάδος 
(εφεξής Ν.Ε.Ε.), από τα οποία το ένα από την επιβατηγό 
και το άλλο από τη φορτηγό ναυτιλία. 

2. Καθήκοντα εισηγητή εκτελεί ο Διευθυντής της Διεύ¬ 
θυνσης Παλλαϊκής Αμυνας-Πολιτικής Σχεδίασης Έκτα¬ 
κτης Ανάγκης και Θαλασσίων Κρατικών Μεταφορών του 
Αρχηγείου Λιμενικού Σώματος-Ελληνικής Ακτοφυλακής. 
Καθήκοντα Γραμματέα εκτελεί ένας κατώτερος Αξιωμα¬ 
τικός ΛΣ-ΕΛ.ΑΚΤ. από τους υπηρετούντες στο Αρχηγείο 
Λιμενικού Σώματος-Ελληνικής Ακτοφυλακής. 

3. Με την απόφαση ορισμού των μελών της Επιτροπής 
ορίζονται και τα αναπληρωματικά μέλη ως εξής: 

α) Του Προϊσταμένου του Κλάδου Ασφάλειας Ναυσι¬ 
πλοΐας του Αρχηγείου Λιμενικού Σώματος-Ελληνικής Α¬ 
κτοφυλακής, ο Διευθυντής της Διεύθυνσης Ελέγχου 
Πλοίων του ιδίου Κλάδου. 

β) Του ανωτέρου υπαλλήλου του Γενικού Λογιστηρίου 
του Κράτους του Υπουργείου Οικονομικών, άλλος ανώ¬ 
τερος υπάλληλος του Γενικού Λογιστηρίου του Κράτους. 

γ) Του Διευθυντή της Διεύθυνσης Παλλαϊκής Αμυνας- 
Πολιτικής Σχεδίασης Έκτακτης Ανάγκης και Θαλασσίων 
Κρατικών Μεταφορών του Αρχηγείου Λιμενικού Σώμα¬ 
τος-Ελληνικής Ακτοφυλακής, ο Τμηματάρχης του Τμή¬ 
ματος Επιτάξεων-Ναυλώσεων της συγκεκριμένης Διεύ¬ 
θυνσης. 

δ) Του Τεχνικού Αξιωματικού ΑΣ- ΕΛ.ΑΚΤ. της Διεύ¬ 
θυνσης Ελέγχου Πλοίων του Κλάδου Ασφάλειας Ναυσι¬ 
πλοΐας του Αρχηγείου Λιμενικού Σώματος-Ελληνικής Α¬ 
κτοφυλακής, άλλος Τεχνικός Αξιωματικός ΛΣ-ΕΛ.ΑΚΤ. 
της ιδίας Διεύθυνσης. 

ε) Του Αξιωματικού ΛΣ-ΕΛ.ΑΚΤ. ειδικότητας νομικού, 
άλλος Αξιωματικός της ίδιας ειδικότητας από τους υπη¬ 
ρετούντες στο Αρχηγείο Λιμενικού Σώματος-Ελληνικής 
Ακτοφυλακής. 

στ) Του ανώτερου υπαλλήλου της Γενικής Γραμματεί¬ 
ας Ναυτιλίας του Υπουργείου Ανάπτυξης, Ανταγωνιστι¬ 
κότητας και Ναυτιλίας, άλλος ανώτερος υπάλληλος της 
Γενικής Γραμματείας του Υπουργείου Ανάπτυξης, Αντα¬ 
γωνιστικότητας και Ναυτιλίας. 

ζ) Των δύο (2) μελών του Ναυτικού Επιμελητηρίου Ελ¬ 
λάδος, άλλα δύο (2) μέλη από τον ίδιο φορέα, από τα ο¬ 


ποία το ένα (1) από την επιβατηγό και το άλλο από τη 
φορτηγό ναυτιλία. 

η) Αναπληρωτής του Γραμματέα, ένας κατώτερος Α¬ 
ξιωματικός ΛΣ-ΕΛ.ΑΚΤ. από τους υπηρετούντες στο Αρ¬ 
χηγείο Λιμενικού Σώματος-Ελληνικής Ακτοφυλακής. 

4. Τα θέματα συγκρότησης, λειτουργίας και λήψης α¬ 
ποφάσεων της Επιτροπής ρυθμίζονται από τα άρθρα 13, 
14 και 15 του ν. 2690/1999 «Κύρωση του Κώδικα Διοικη¬ 
τικής Διαδικασίας και άλλες διατάξεις», (Α' 45).» 

2. Το άρθρο 198 του ν. 4442/1929 αντικαθίσταται ως εξής: 

«Αρθρο 198 

Αποφάσεις-Γνωμοδοτήσεις ΔΕΝΕΝ 

1. Η Διοικητική Επιτροπή Ναυτικών Επιτάξεων και 
Ναυλώσεων αποφασίζει σύμφωνα με τις διατάξεις του 
ν. 4442/1929, όπως τροποποιήθηκε και ισχύει: 

α) Για την πληρωμή ναύλου. 

β) Για την παροχή αποζημίωσης για τη ναυτική επίτα¬ 

ξη. 

γ) Για τις ζημιές των πλοίων, πλοιαρίων και γενικά ναυ¬ 
πηγημάτων που προήλθαν από ασυνήθη χρήση. 

δ) Για την παροχή προκαταβολών στις επιτάξεις και 
ναυλώσεις. 

2. Επίσης, η Επιτροπή γνωμοδοτεί για κάθε θέμα επί¬ 
ταξης ή ναύλωσης που παραπέμπεται σε αυτήν από τον 
Υπουργό Προστασίας του Πολίτη, καθώς και για κάθε α¬ 
παίτηση που αφορά ζημιές της περίπτωσης γ' της παρα¬ 
γράφου 1.» 

3. Το άρθρο 199 του ν. 4442/1929 αντικαθίσταται ως ε¬ 
ξής: 

«Αρθρο 199 

Επιτάξεις βιομηχανικών μονάδων 

1. Στη Διοικητική Επιτροπή Ναυτικών Επιτάξεων και 
Ναυλώσεων του άρθρου 197, για τις εκτιμήσεις που έ¬ 
χουν σχέση με την επίταξη βιομηχανικών μονάδων και ι¬ 
δίως ναυπηγείων, δεξαμενών και εργοστασίων, ο Προϊ¬ 
στάμενος του Κλάδου Ασφάλειας Ναυσιπλοΐας του Αρ¬ 
χηγείου Λιμενικού Σώματος-Ελληνικής Ακτοφυλακής α¬ 
ντικαθίσταται από τον Διευθυντή Διευθύνσεως Δ2 του 
Δ' Κλάδου του Γενικού Επιτελείου Ναυτικού και τα δύο 
μέλη του Ναυτικού Επιμελητηρίου Ελλάδος από δύο εκ¬ 
προσώπους του Βιομηχανικού Κλάδου που υποδεικνύο¬ 
νται από το Εμπορικό και Βιομηχανικό Επιμελητήριο Πει¬ 
ραιά. Τα λοιπά μέλη της Επιτροπής παραμένουν τα ίδια. 

2. Ως αναπληρωτές των μελών της παραγράφου 1 ορί¬ 
ζονται οι εξής: 

α) Του Διευθυντή Διεύθυνσης Δ2 του Δ' Κλάδου του 
Γενικού Επιτελείου Ναυτικού, ο αρχαιότερος των Τμημα- 
ταρχών της παραπάνω Διεύθυνσης. 

β) Των δύο εκπροσώπων του Βιομηχανικού Κλάδου 
του Εμπορικού και Βιομηχανικού Επιμελητηρίου Πειραιά, 
άλλοι δύο εκπρόσωποι από τον ίδιο φορέα. 

3. Η Διοικητική Επιτροπή Ναυτικών Επιτάξεων και 
Ναυλώσεων, με τη σύνθεση που καθορίζεται στο παρόν 
άρθρο, αποφασίζει για: 

α) την παροχή αποζημίωσης στις απαιτήσεις που προ¬ 
έρχονται από επίταξη των βιομηχανικών μονάδων της 
παραγράφου 1, 

β) κάθε ζήτημα σχετικό με την αμοιβή του προσωπι¬ 
κού, 

γ) τις ζημιές από ασυνήθη χρήση των ναυπηγείων, δε- 

ξαμενών και βιομηχανικών εργοστασίων που επιτάχθη¬ 
καν, 

δ) την παροχή είδους και ποσού προκαταβολών έναντι 
επιτάξεων μέχρι του ενός τρίτου του προβλεπόμενου 
για την αποζημίωση ποσού, 

ε) το συντελεστή με βάση τον οποίο γίνεται η πληρω¬ 
μή των εργοστασίων στο ναυπηγείο, στη δεξαμενή και 
στο εργοστάσιο.» 

4. Το άρθρο 200 του ν. 4442/1929 αντικαθίσταται ως ε¬ 
ξής: 

«Αρθρο 200 

Γνωμοδοτική Επιτροπή Ναυλώσεων 

1. Συνιστάται Γνωμοδοτική Επιτροπή Ναυλώσεων, η ο¬ 
ποία αποτελεί όργανο του ΛΣ -ΕΛ.ΑΚΤ., εδρεύει στον 
Πειραιά, είναι τριμελής, συγκροτείται ανά διετία με από¬ 
φαση του Υπουργού Προστασίας του Πολίτη και αποτε- 
λείται από: 

α) Εναν (1) ανώτερο Αξιωματικό ΛΣ-ΕΛ.ΑΚΤ. από τους 
υπηρετούντες στο Αρχηγείο Λιμενικού Σώματος-Ελληνι- 
κής Ακτοφυλακής ως Πρόεδρο, με αναπληρωτή άλλον α¬ 
νώτερο Αξιωματικό ΛΣ -ΕΛ.ΑΚΤ.. 

β) Δύο (2) μέλη του Ναυτικού Επιμελητηρίου Ελλάδος, 
από τα οποία το ένα από την επιβατηγό και το άλλο από 
τη φορτηγό ναυτιλία. Στις συνεδριάσεις της Επιτροπής 
μετέχει μόνο το ένα (1) μέλος του Ν.Ε.Ε., ανάλογα με το 
εξεταζόμενο θέμα. Ως αναπληρωτές ορίζονται δύο (2) 
μέλη του Ν.Ε.Ε., από τα οποία το ένα από την επιβατηγό 
και το άλλο από τη φορτηγό ναυτιλία. 

γ) Εναν (1) Τεχνικό Αξιωματικό ΛΣ-ΕΛ.ΑΚΤ. από τους 
υπηρετούντες στη Διεύθυνση Ελέγχου Πλοίων του Κλά¬ 
δου Ασφάλειας Ναυσιπλοΐας του Αρχηγείου Λιμενικού 
Σώματος-Ελληνικής Ακτοφυλακής, με αναπληρωτή έναν 
(1) Τεχνικό Αξιωματικό ΛΣ-ΕΛ.ΑΚΤ. από την ίδια Διεύ¬ 
θυνση του Αρχηγείου. 

δ) Εναν (1) ανώτερο υπάλληλο της Γενικής Γραμματεί¬ 
ας Ναυτιλίας του Υπουργείου Ανάπτυξης, Ανταγωνιστι¬ 
κότητας και Ναυτιλίας, με αναπληρωτή έναν (1) ανώτερο 
υπάλληλο της ίδιας Γενικής Γραμματείας. 

2. Τα μέλη της Επιτροπής (τακτικά και αναπληρωματι¬ 
κά) που προβλέπονται στις περιπτώσεις β', γ' και δ' της 
παραγράφου 1, ταυτίζονται με τα μέλη που συμμετέχουν 
στη Διοικητική Επιτροπή Ναυτικών Επιτάξεων και Ναυ¬ 
λώσεων του άρθρου 197. 

3. Η Γνωμοδοτική Επιτροπή Ναυλώσεων διενεργεί μει¬ 
οδοτικούς διαγωνισμούς για ναυλώσεις πλοίων για κρα¬ 
τικές μεταφορές και γνωμοδοτεί εγγράφως πριν από την 
υπογραφή του ναυλοσυμφώνου για το αν οι όροι του 
συμφέρουν το Δημόσιο. 

4. Οι ενστάσεις κατά των πράξεων της Επιτροπής εκδι- 
κάζονται από την Επιτροπή Αξιολόγησης Ενστάσεων - 
Προσφυγών του Αρχηγείου Λιμενικού Σώματος - Ελλη¬ 
νικής Ακτοφυλακής.» 

5. Το άρθρο 201 του ν. 4442/1929 αντικαθίσταται ως ε¬ 
ξής: 

« Αρθρο 201 

Ειδική Επιτροπή Προκαταβολών 

1. Συνιστάται Ειδική Επιτροπή Προκαταβολών για επι¬ 
τάξεις και ναυλώσεις, η οποία αποτελεί όργανο του ΛΣ - 
ΕΛ.ΑΚΤ., εδρεύει στον Πειραιά, συγκροτείται ανά διετία 
με απόφαση του Υπουργού Προστασίας του Πολίτη και 


αποτελείται από τα εξής μέλη της Διοικητικής Επιτροπής 
Ναυτικών Επιτάξεων και Ναυλώσεων του άρθρου 197: 

α) Τον Προϊστάμενο του Κλάδου Ασφάλειας Ναυσι¬ 
πλοΐας του Αρχηγείου Λιμενικού Σώματος-Ελληνικής Α¬ 
κτοφυλακής, με αναπληρωτή τον Διευθυντή της Διεύ¬ 
θυνσης Ελέγχου Πλοίων του συγκεκριμένου Κλάδου του 
Αρχηγείου Λιμενικού Σώματος-Ελληνικής Ακτοφυλακής. 

β) Εναν (1) Αξιωματικό ΛΣ-ΕΛ.ΑΚΤ. ειδικότητας Νομι¬ 
κού από τους υπηρετούντες στο Αρχηγείο Λιμενικού Σώ¬ 
ματος-Ελληνικής Ακτοφυλακής με αναπληρωτή άλλον 
Αξιωματικό ΛΣ -ΕΛ.ΑΚΤ. της αυτής ειδικότητας από τον 
ίδιο φορέα. 

γ) Δύο (2) μέλη του Ναυτικού Επιμελητηρίου Ελλάδος, 
από τα οποία το ένα από την επιβατηγό και το άλλο από 
τη φορτηγό ναυτιλία. Στις συνεδριάσεις της Επιτροπής 
μετέχει το ένα (1) μέλος του Ν.Ε.Ε., ανάλογα με το εξε¬ 
ταζόμενο θέμα. Αναπληρωτές ορίζονται δύο (2) μέλη 
του Ν.Ε.Ε., από τα οποία το ένα από την επιβατηγό και 
το άλλο από τη φορτηγό ναυτιλία. 

2. Η Επιτροπή γνωμοδοτεί για τη χορήγηση προκατα¬ 
βολής ναύλου σε περιπτώσεις μακροχρόνιας επίταξης ή 
ναύλωσης πλοίου, πλοιαρίου ή άλλου πλωτού μέσου 
σύμφωνα με την εκάστοτε ισχύουσα νομοθεσία για το 
θέμα αυτό.» 

6. Η παρ. 2 του άρθρου 3 του α.ν. 1316/1938 (Α' 266) 
αντικαθίσταται ως εξής: 

«2. Ο διαγωνισμός της παραγράφου 1 διενεργείται α¬ 
πό τη Γνωμοδοτική Επιτροπή Ναυλώσεων του άρθρου 
200 του ν. 4442/1929, όπως τροποποιήθηκε και ισχύει.» 

7. Τα μέλη των Επιτροπών των άρθρων 197, 198, 199, 
200 και 201 του ν. 4442/1929 δεν δικαιούνται αποζημίω¬ 
ση για τη συμμετοχή τους σε αυτές. 

8. Οι Επιτροπές των άρθρων 197 έως 201 του ν. 4442/ 
/1929 (Α' 339) για τις εκκρεμείς ενώπιον τους πράξεις 
και διαγωνισμούς και μέχρι την ολοκλήρωσή τους, εξα¬ 
κολουθούν να λειτουργούν με τη συγκρότηση όπως αυ¬ 
τή καθορίσθηκε πριν την έναρξη ισχύος του παρόντος 
νόμου. 

Άρθρο 15 

1. Στην παρ. 2 του άρθρου 2 του ν. 4002/2011 (Α' 180) 
προστίθενται περιπτώσεις ια' καιιβ' ως ακολούθως: 

«ια) Από τις διατάξεις της περίπτωσης Γ εξαιρούνται 
οι απόφοιτοι παραγωγικών σχολών του Λιμενικού Σώμα¬ 
τος-Ελληνικής Ακτοφυλακής και του Πυροσβεστικού Σώ¬ 
ματος, οι οποίοι πριν την κατάταξή τους σε αυτές, είχαν 
ασφαλιστεί στον Τομέα Σύνταξης Μηχανικών και Εργο¬ 
ληπτών Δημόσιων Εργων (Τ.Σ.Μ.Ε.Δ.Ε.) και στον τομέα 
Σύνταξης και Ασφάλισης Υγειονομικών (Τ.Σ.Α.Υ.) του Ε¬ 
νιαίου Ταμείου Ανεξάρτητα Απασχολουμένων (Ε.Τ.Α.Α.). 
Οι παραπάνω ασφαλίζονται υποχρεωτικά στο Δημόσιο 
από την κατάταξή τους και προαιρετικά στους συναφείς 
με την ιδιότητά τους (μηχανικοί, ιατροί) ανωτέρω ασφα¬ 
λιστικούς φορείς. 

ιβ) Στους Αξιωματικούς Λ.Σ.-ΕΛ.ΑΚΤ. απευθείας κατά¬ 
ταξης ειδικότητας τεχνικού (Τ) και ιατρού (I), οι οποίοι 
πριν την κατάταξή τους στις τάξεις του Λ.Σ.-ΕΛ.ΑΚΤ. εί¬ 
χαν ασφαλισθεί στον Τομέα Σύνταξης Μηχανικών και 
Εργοληπτικών Εργων (Τ.Σ.Μ.Ε.Δ.Ε.) και στον Τομέα Σύ¬ 
νταξης και Ασφάλισης Υγειονομικών (Τ.Σ.Α.Υ.) του Ενι¬ 
αίου Ταμείου Ανεξάρτητα Απασχολούμενων (Ε.Τ.Α.Α.) 
δύνανται να επιλέξουν τον υποχρεωτικό φορέα υπαγω¬ 
γής τους. Οι ανωτέρω υποχρεούνται εντός διμήνου από 

την έναρξη ισχύος του παρόντος νόμου να υποβάλουν 
σχετική δήλωση στη Διεύθυνση Χρηματικού, Ελέγχου 
Δαπανών και Ασφάλισης Προσωπικού του Αρχηγείου Λι¬ 
μενικού Σώματος-Ελληνικής Ακτοφυλακής, εφόσον επι¬ 
θυμούν την αλλαγή του ασφαλιστικού φορέα υπαγωγής 
τους.» 

2. Στην παράγραφο 2 του άρθρου 27 του ν. 3863/2010 
(Α' 115) προστίθεται πέμπτο εδάφιο ως ακολούθως: 

«Από τις διατάξεις του δεύτερου εδαφίου εξαιρούνται 
οι κατατασσόμενοι στις παραγωγικές σχολές του Λιμενι¬ 
κού Σώματος-Ελληνικής Ακτοφυλακής και του Πυροσβε¬ 
στικού Σώματος από 1.1.2011 και μετά, οι οποίοι, πριν 
την κατάταξή τους σε αυτές, είχαν ασφαλιστεί στον Το¬ 
μέα Σύνταξης Μηχανικών και Εργοληπτικών Εργων 
(Τ.Σ.Μ.Ε.Δ.Ε.) και στον τομέα Σύνταξης και Ασφάλισης 
Υγειονομικών (Τ.Σ.Α.Υ.) του Ε.Τ.Α.Α.. Οι ανωτέρω ασφα¬ 
λίζονται υποχρεωτικά στον κλάδο κύριας σύνταξης του 
ΙΚΑ-ΕΤΑΜ από την κατάταξή τους και προαιρετικά στους 
συναφείς με την ιδιότητά τους (μηχανικοί, ιατροί) ανωτέ¬ 
ρω ασφαλιστικούς φορείς.» 

3. Η παράγραφος 1 του άρθρου 39 του ν. 4029/2011 
(Α' 245) αντικαθίσταται ως εξής: 

«1. Στο άρθρο 12 του ν. 3922/2011 «Σύσταση Αρχηγεί¬ 
ου Λιμενικού Σώματος-Ελληνικής Ακτοφυλακής και άλ¬ 
λες διατάξεις» (Α' 35) προστίθεται παράγραφος 3 ως α¬ 
κολούθως: 

«3. Το Αρχηγείο Λ.Σ.-ΕΛ.ΑΚΤ., εκπροσωπούμενο από 
όργανα που καθορίζονται με απόφαση του Υπουργού 
Προστασίας του Πολίτη, μπορεί να συνάπτει συμβάσεις 
με νοσηλευτικά ιδρύματα ιδιωτικού δικαίου, ιδιωτικές 
κλινικές, ιδιώτες ιατρούς και φαρμακεία ή ιατρικούς και 
φαρμακευτικούς συλλόγους, κέντρα φυσικοθεραπείας 
και καταστήματα πώλησης οπτικών ειδών ή ακουστικών 
βαρηκοΐας για την υγειονομική περίθαλψη των στελε¬ 
χών Λ.Σ.- ΕΛ.ΑΚΤ., σύμφωνα με τα οριζόμενα στο άρθρο 
21 του π.δ. 432/1983 «Υγειονομική περίθαλψη των Στρα¬ 
τιωτικών των Ενόπλων Δυνάμεων και του Λιμενικού Σώ¬ 
ματος, καθώς και των μελών των οικογενειών τους» (Α' 
162).»» 

4. Τα στελέχη Λ.Σ.-ΕΛ.ΑΚΤ. και του Πυροσβεστικού 
Σώματος που εξέρχονται της υπηρεσίας, λόγω σοβαρών 
τραυματικών ή άλλων παθήσεων χωρίς να συνταξιοδο- 
τούνται, νοσηλεύονται σε δημόσιο νοσοκομείο για μια 
διετία με δαπάνες του Δημοσίου. 

5. Στο άρθρο 128 του ν. 3079/2002 «Κύρωση του Κώδι¬ 
κα Προσωπικού Λ.Σ.» (Α' 311) προστίθενται παράγραφοι 
11 και 12 ως ακολούθως: 

«11. Στο Ιατρείο του Αρχηγείου Λ.Σ.-ΕΛ.ΑΚΤ., καθώς 
και στα περιφερειακά ιατρεία Λ.Σ.-ΕΛ.ΑΚΤ. λειτουργούν 
οδοντιατρεία όπου παρέχεται πρόληψη, διάγνωση, θε¬ 
ραπεία και διενεργείται έλεγχος της οδοντιατρικής περί¬ 
θαλψης από Αξιωματικούς Λ.Σ.-ΕΛ.ΑΚΤ. Υγειονομικούς 
ειδικότητας Οδοντιάτρου, σύμφωνα με τις διατάξεις του 
Κώδικα Οδοντιατρικής Δεοντολογίας. Στο Ιατρείο του 
Αρχηγείου Λ.Σ.-ΕΛ.ΑΚΤ. λειτουργεί οδοντοτεχνικό ερ¬ 
γαστήριο, για την κατασκευή προσθετικών εργασιών, α¬ 
πό Υπαξιωματικούς Λ.Σ.-ΕΛ.ΑΚΤ. Υγειονομικούς ειδικό¬ 
τητας Οδοντοτεχνίτη, σύμφωνα με γραπτές οδηγίες και 
εντολές Αξιωματικού Λ.Σ.-ΕΛ.ΑΚΤ. Υγειονομικού ειδικό¬ 
τητας Οδοντιάτρου και σύμφωνα με τις διατάξεις για την 
άσκηση του οδοντοτεχνικού επαγγέλματος. 

12. Σε χώρους όπου λειτουργεί το Ιατρείο του Αρχη¬ 
γείου Λ.Σ. -ΕΛ.ΑΚΤ., καθώς και τα περιφερειακά ιατρεία 
Λ.Σ. -ΕΛ.ΑΚΤ., δύναται να ιδρύονται φαρμακεία, τα ο¬ 


ποία λειτουργούν σύμφωνα με τις διατάξεις της φαρμα¬ 
κευτικής νομοθεσίας, όπως ισχύουν κάθε φορά. Σκοπός 
της λειτουργίας των φαρμακείων αυτών είναι η διάθεση 
κάθε φύσεως φαρμάκων και συναφών φαρμακευτικών 
προϊόντων στο εν ενεργεία και αποστρατεία προσωπικό 
Λ.Σ. -ΕΛ.ΑΚΤ., καθώς και στα μέλη των οικογενειών 
τους, τα οποία είναι ασφαλισμένα από τον δικαιούχο, 
στις ίδιες μειωμένες τιμές που καθορίζονται κάθε φορά 
για τους δικαιούχους εξωνοσοκομειακής φαρμακευτικής 
περίθαλψης από το Στρατιωτικό Φαρμακείο και τα υπο- 
καταστήματά του. Η φαρμακευτική στα εν λόγω φαρμα¬ 
κεία ασκείται αποκλειστικά από κατόχους πανεπιστημια¬ 
κού διπλώματος φαρμακοποιού και νόμιμης άδειας α- 
σκήσεως του φαρμακευτικού επαγγέλματος, σύμφωνα 
με τις διατάξεις του Κώδικα της Ελληνικής Φαρμακευτι¬ 
κής Δεοντολογίας, όπως ισχύουν κάθε φορά. Με απόφα¬ 
ση του Υπουργού Προστασίας του Πολίτη καθορίζονται 
οι όροι και προϋποθέσεις της σύμβασης μίσθωσης, η 
διάρκεια αυτής, η διαδικασία επιλογής και κάθε άλλο 
σχετικό θέμα.» 

6. Η παράγραφος 5 του άρθρου 128 του ν. 3079/2002 
(Α' 311) «Κύρωση του Κώδικα του Προσωπικού Λιμενι¬ 
κού Σώματος» αντικαθίσταται ως ακολούθως: 

«5. Οπου οι υπηρεσιακές ανάγκες το επιβάλλουν, δύ- 
ναται με απόφαση του Αρχηγού Λ.Σ.-ΕΛ.ΑΚΤ. να ιδρύο¬ 
νται λέσχες (εντευκτήρια), για το προσωπικό Λ.Σ.- 
ΕΛ.ΑΚΤ., οι οποίες εγκαθίστανται σε οικήματα και εγκα¬ 
ταστάσεις του Αρχηγείου Λ.Σ.-ΕΛ.ΑΚΤ. ή σε μισθωμέ¬ 
νους για το σκοπό αυτόν, από το Δημόσιο, χώρους. Οι 
δαπάνες προμήθειας των ειδών εξοπλισμού τους βαρύ¬ 
νουν το Δημόσιο. Οι λέσχες Λ.Σ. -ΕΛ.ΑΚΤ. χρησιμοποι¬ 
ούνται ως εστιατόρια, καθώς επίσης και για την κάλυψη 
ψυχαγωγικών και πολιτιστικών αναγκών του προσωπι¬ 
κού Λ.Σ. -ΕΛ.ΑΚΤ., δεν έχουν κερδοσκοπικό χαρακτήρα. 
Στις λέσχες είναι δυνατόν να λειτουργεί και πρατήριο ει¬ 
δών -τροφίμων, που είναι απαραίτητα για τις ανάγκες 
του προσωπικού Λ.Σ.-ΕΛ.ΑΚΤ.. Η οργάνωση και η λει¬ 
τουργία των λεσχών και κάθε άλλη σχετική λεπτομέρεια 
ρυθμίζονται με την απόφαση ίδρυσής τους.» 

7. Στο άρθρο 11 του ν. 3922/2011 «Σύσταση Αρχηγείου 
Λιμενικού Σώματος - Ελληνικής Ακτοφυλακής και άλλες 
διατάξεις» (Α' 35) προστίθεται παράγραφος 10 ως εξής: 

«10. Στον Κρατικό Προϋπολογισμό εγγράφονται πι¬ 
στώσεις που επιτρέπεται να παρέχονται ως μηνιαία κατ' 
αποκοπή χορηγήματα για την αντιμετώπιση μικροδαπα- 
νών σχετικών με τη διαθεσιμότητα και ετοιμότητα των ε¬ 
πιχειρησιακών μέσων του Λιμενικού Σώματος-Ελληνικής 
Ακτοφυλακής. Με κοινή απόφαση των Υπουργών Οικο¬ 
νομικών και Προστασίας του Πολίτη καθορίζεται το ύψος 
των πιστώσεων και η κατανομή τους σε Υπηρεσίες και 
Λιμενικές Αρχές που εποπτεύουν επιχειρησιακά μέσα. 
Τα παραπάνω μηνιαία πάγια χορηγήματα σχετικά με τη 
διαθεσιμότητα και ετοιμότητα των επιχειρησιακών μέ¬ 
σων καταβάλλονται στους Προϊσταμένους Υπηρεσιών 
και Λιμενικών Αρχών που έχουν υπό την εποπτεία τους 
επιχειρησιακά μέσα και δικαιολογούνται με τα εκάστοτε 
προβλεπόμενα νόμιμα παραστατικά άνευ αποδόσεως 
λογαριασμού. Η απόφαση αυτή δεν δημοσιεύεται στην 
Εφημερίδα της Κυβερνήσεως.» 

8. Τα εν ενεργεία στελέχη Λ.Σ. -ΕΛ.ΑΚΤ., τα οποία κα¬ 
θίστανται ανίκανα για εκτέλεση οποιοσδήποτε υπηρε¬ 
σίας, συνεπεία τραυμάτων ή παθήσεων, κατά την εκτέλε¬ 
ση της υπηρεσίας ή ένεκα αυτής, ύστερα από γνωμάτευ¬ 
ση της αρμόδιας Υγειονομικής Επιτροπής, τίθενται στην 

κατάσταση της μόνιμης διαθεσιμότητας. Λογίζεται ότι 
σχετίζεται με την υπηρεσία και η μετακίνηση του προσω¬ 
πικού Λ.Σ.-ΕΛ.ΑΚΤ. για μετάβαση στην υπηρεσία του ή 
για επιστροφή από την υπηρεσία του. Με προεδρικό διά¬ 
ταγμα ρυθμίζονται οι προϋποθέσεις με τις οποίες τίθεται 
το εν ενεργεία προσωπικό Λ.Σ. -ΕΛ.ΑΚΤ. σε κατάσταση 
μόνιμης διαθεσιμότητας, οι αποδοχές, οι παροχές, θέμα¬ 
τα υγειονομικής περίθαλψης, οι προαγωγές του προσω¬ 
πικού που τελεί σε κατάσταση μόνιμης διαθεσιμότητας, 
καθώς και κάθε άλλη αναγκαία λεπτομέρεια. 

9. Η παράγραφος 4 του άρθρου 136 του ν. 3079/2002 
(Α' 311), που προστέθηκε με την παράγραφο 14 του άρ¬ 
θρου 2 του ν. 3569/2007 (Α' 122), αντικαθίσταται ως α¬ 
κολούθως: 

«4. Για τα έξοδα συντήρησης-διατροφής των αστυνο¬ 
μικών σκύλων ΛΣ-ΕΛ.ΑΚΤ. χορηγείται πάγιο κατ’ αποκο¬ 
πή χορήγημα, το ύψος του οποίου καθορίζεται με κοινή 
απόφαση των Υπουργών Οικονομικών και Προστασίας 
του Πολίτη.» 

10. Η παράγραφος 6 του άρθρου 13 του β.δ. 160/1970 
«Περί Ταμείου Αρωγής Λιμενικού Σώματος (Τ.Α.Λ.Σ.)» 
(Α' 44), όπως τροποποιήθηκε και ισχύει, αντικαθίσταται 
ως ακολούθως: 

«6. Μέτοχοι που αποτάσσονται από το Λιμενικό Σώμα- 
Ελληνική Ακτοφυλακή, μετά από τελεσίδικη απόφαση 
του αρμόδιου Ανακριτικού Συμβουλίου, για αδικήματα 
που προβλέπονται στην παράγραφο 1 του άρθρου 99 του 
ν. 3079/2002 (Α' 311), στερούνται του δικαιώματος πα¬ 
ροχής του εφάπαξ βοηθήματος, καθώς και της επιστρο¬ 
φής των εισφορών τους από το Ταμείο.» 

11. Στην παράγραφο 1 του άρθρου 15 του β.δ. 160/1970 
(Α' 44), όπως τροποποιήθηκε και ισχύει, αντικαθίσταται 
η περίπτωση β' και προστίθενται περιπτώσεις γ' και δ' 
ως εξής: 

«β) Το εφάπαξ βοήθημα είναι απαιτητό: 

αα) μετά την έξοδο του δικαιούχου από τις τάξεις του 
Λ.Σ.-ΕΛ.ΑΚΤ., για όσους εξέρχονται αυτεπαγγέλτως, 

ββ) για όσους δικαιούχους εξέρχονται από τις τάξεις 
του Λ.Σ.-ΕΛ.ΑΚΤ. κατόπιν αίτησής τους που υποβάλλε¬ 
ται μετά την έναρξη ισχύος του παρόντος, με την παρέ¬ 
λευση είκοσι πέντε (25) ετών από την ημερομηνία έναρ¬ 
ξης της μετοχικής τους σχέσης με το Ταμείο. 

γ) Το εφάπαξ βοήθημα είναι καταβλητέο εντός εξαμή¬ 
νου από της υποβολής των προβλεπόμενων δικαιολογη- 
τικών από τον δικαιούχο. Κατ’ εξαίρεση, επιτρέπεται η υ¬ 
πέρβαση της ανωτέρω προθεσμίας μόνο στις περιπτώ¬ 
σεις κατά τις οποίες τα χρηματικά διαθέσιμα του Ταμείου 
δεν επαρκούν για την καταβολή του βοηθήματος εντός 
αυτής. 

δ) Οι όροι και προϋποθέσεις υπό τις οποίες το εφάπαξ 
βοήθημα είναι απαιτητό και καταβλητέο, σύμφωνα με τις 
περιπτώσεις β' και γ', δύνανται να τροποποιηθούν με 
προεδρικό διάταγμα που εκδίδεται κατόπιν πρότασης 
του Υπουργού Προστασίας του Πολίτη.» 

12. Στο άρθρο 20 του ν. 3153/2003 «Ναυτική επαγγελ¬ 
ματική εκπαίδευση, κατάρτιση και επιμόρφωση και ρύθμι¬ 
ση άλλων θεμάτων αρμοδιότητας του Υπουργείου Εμπο¬ 
ρικής Ναυτιλίας» (Α' 153), όπως τροποποιήθηκε και ι¬ 
σχύει: 

α) Αντικαθίσταται το εδάφιο τέταρτο της περίπτωσης 
α' της παραγράφου 2 ως ακολούθως: 

«Οι Αξιωματικοί Λ.Σ.-ΕΛ.ΑΚΤ. της παρούσας περίπτω¬ 
σης διέπονται από τις διατάξεις που ισχύουν για τους Α¬ 
ξιωματικούς Τεχνικούς της περίπτωσης β' της παραγρά¬ 


φου 1 του άρθρου 14 του Κώδικα του Προσωπικού Λιμε¬ 
νικού Σώματος που κυρώθηκε με το ν. 3079/2002 (Α' 
311).» 

β) Προστίθεται παράγραφος 3, ως ακολούθως: 

«3. Οι κατατασσόμενοι ως Αξιωματικοί Λ.Σ.-ΕΛ.ΑΚΤ. 
ειδικότητας Υγειονομικού, Οικονομικού ή Νομικού, από 
την κατάταξή τους και με βάση τη σειρά επιτυχίας τους 
κατά την κατάταξή τους, εντάσσονται στην επετηρίδα 
της κατηγορίας τους, ως Ανθυποπλοίαρχοι Λ.Σ.-ΕΛ.ΑΚΤ. 
ανάλογης ειδικότητας. Οι κατατασσόμενοι ως Αξιωματι¬ 
κοί Λ.Σ.-ΕΛ.ΑΚΤ, ειδικότητας Ιερέα, εντάσσονται από 
την κατάταξή τους στην επετηρίδα της κατηγορίας τους, 
ως Ανθυποπλοίαρχοι Λ.Σ.-ΕΛ.ΑΚΤ. ανάλογης ειδικότη¬ 
τας.» 

Άρθρο 16 

1. Στο άρθρο 14 του ν. 3922/2011 (Α' 35), όπως τροπο¬ 
ποιήθηκε με το άρθρο 38 του ν. 4029/2011, προστίθεται 
παράγραφος 9 ως ακολούθως: 

«9. Με κοινή απόφαση των Υπουργών Οικονομικών και 
Προστασίας του Πολίτη, καθορίζονται, σύμφωνα με τις 
κείμενες διατάξεις, οι όροι και οι προϋποθέσεις καθιέρω¬ 
σης και χορήγησης αποζημίωσης για υπερωριακή, απο¬ 
γευματινή και νυχτερινή απασχόληση, καθώς και απα¬ 
σχόληση τις Κυριακές και εξαιρέσιμες ημέρες εργασίας 
σε στελέχη Λ.Σ - ΕΛ.ΑΚΤ. που είναι αποσπασμένα ή δια¬ 
τίθενται στα Γραφεία του Υπουργού Προστασίας του Πο¬ 
λίτη, του Υφυπουργού Προστασίας του Πολίτη και του 
Γενικού Γραμματέα Ασφάλειας Ναυσιπλοΐας.» 

2. Μετά το έβδομο εδάφιο της παραγράφου 1 του άρ¬ 
θρου 20 του ν. 4024/2011 (Α' 266) προστίθεται εδάφιο 
ως εξής: 

«Κατ’ εξαίρεση καταβάλλεται, σύμφωνα με τις κείμε¬ 
νες διατάξεις, αποζημίωση για υπερωριακή και απογευ¬ 
ματινή απασχόληση, καθώς και για απασχόληση τις Κυ¬ 
ριακές και εξαιρέσιμες ημέρες εργασίας στους Προϊστα¬ 
μένους των Διευθύνσεων των Υπηρεσιών της Ελληνικής 
Αστυνομίας.» 

Άρθρο 17 

1. Στο άρθρο 6 του ν. 3013/2002 (Α' 102) προστίθεται 
παράγραφος 5 ως ακολούθως: 

«5. Με προεδρικό διάταγμα, το οποίο εκδίδεται με 
πρόταση του Υπουργού Προστασίας του Πολίτη, συ¬ 
γκροτούνται συλλογικά όργανα (επιτροπές και ομάδες 
εργασίας), αρμοδιότητας της Γενικής Γραμματείας Πολι¬ 
τικής Προστασίας του Υπουργείου Προστασίας του Πο¬ 
λίτη, ορίζονται τα μέλη αυτών, οι αρμοδιότητές τους, κα¬ 
θώς και κάθε άλλο θέμα σχετικό με τη λειτουργία τους. 
Η αποζημίωση των μελών τους καθορίζεται σύμφωνα με 
τις κείμενες διατάξεις.» 

2. Η παράγραφος 7 του άρθρου 6 του ν. 3863/2010 (Α' 
115), όπως τροποποιήθηκε με την παρ. 2 του άρθρου 76 
του ν. 3996/2011 (Α' 170) και διατηρήθηκε σε ισχύ με την 
παρ. 2 του άρθρου 23 του ν. 3918/2011 (Α' 31), αντικαθί¬ 
σταται ως εξής: 

«7. Από 1.9.2011 καταργούνται όλες οι άλλες Επιτρο¬ 
πές πιστοποίησης αναπηρίας που λειτουργούν σήμερα 
στους ΦΚΑ, στις νομαρχίες και το Δημόσιο, με εξαίρεση 
τις Ανώτατες Υγειονομικές Επιτροπές, Στρατού 
(Α.Σ.Υ.Ε.), Ναυτικού (Α.Ν.Υ.Ε.), Αεροπορίας (Α.Α.Υ.Ε.), 
την Ανώτατη Υγειονομική Επιτροπή της Ελληνικής Αστυ- 

νομίας, την Ανώτατη Υγειονομική Επιτροπή του Πυρο¬ 
σβεστικού Σώματος, καθώς και τις Επιτροπές Απαλλα¬ 
γών και τις Τριμελείς εξ ιατρών Επιτροπές, οι οποίες ε¬ 
ξακολουθούν να ασκούν τις αρμοδιότητές τους.» 

3. Η παράγραφος 1 του άρθρου 8 του ν. 3511/2006 (Α' 
258) αντικαθίσταται ως ακολούθως: 

«1. Το προσωπικό του Πυροσβεστικού Σώματος διακρί- 
νεται στις εξής κατηγορίες: 
α. Πυροσβεστικό Προσωπικό 
β. Πυροσβέστες Πενταετούς Υποχρέωσης και 
γ. Πολιτικό Προσωπικό.» 

4. Η παράγραφος 1 του άρθρου 9 του ν. 3511/2006, ό¬ 
πως συμπληρώθηκε με την παράγραφο 1 του άρθρου 1 
του π.δ. 194/2008 (Α' 254), την παράγραφο 2 του άρ¬ 
θρου 1 του π.δ. 96/2009 (Α' 123) και την παράγραφο 1 
του άρθρου 1 του π.δ. 121/2010 (Α' 198), αντικαθίσταται 
ως ακολούθως: 

«1. Οι οργανικές θέσεις, κατά κατηγορία, βαθμό και ει¬ 
δικότητα, του πυροσβεστικού προσωπικού του Πυροσβε¬ 


στικού Σώματος είναι οι εξής: 

Α) Γενικών Καθηκόντων: 

Αντιστράτηγοι Πυροσβεστικού Σώματος 4 

Υποστράτηγοι Πυροσβεστικού Σώματος 6 

Αρχιπύραρχοι 23 

Πύραρχοι (παραγωγικής σχολής) 53 

Αντιπύραρχοι (παραγωγικής σχολής) 119 

Αντιπύραρχος (σχολής μετεκπαίδευσης) 1 

Επιπυραγοί (παραγωγικής σχολής) 133 

Επιπυραγοί (σχολής μετεκπαίδευσης) 4 

Πυραγοί (παραγωγικής σχολής) 195 

Πυραγοί (σχολής μετεκπαίδευσης) 7 

Υποπυραγοί- Ανθυποπυραγοί 

(παραγωγικής σχολής) 882 

Υποπυραγοί- Ανθυποπυραγοί 

(σχολής μετεκπαίδευσης) 47 

Πυρονόμοι (παραγωγικής σχολής) 214 

Αρχιπυροσβέστες (παραγωγικής σχολής) 2.892 

Αρχιπυροσβέστες (μη παραγωγικής σχολής) - 
Πυροσβέστες 3.909 

Πυροσβέστες πενταετούς υποχρέωσης 4.000.» 


5. Η περίπτωση β' της παραγράφου 2 του άρθρου 8 
του ν. 3511/2006 (Α' 258) αντικαθίσταται ως ακολούθως: 

«β. Ειδικών καθηκόντων. 

Ειδικών καθηκόντων είναι: 

1. Οι Διοικητικοί 

2. Οι Τεχνικοί 

3. Οι Πλοηγοί - Κυβερνήτες 

4. Οι Πλοηγοί - Μηχανικοί 

5. Οι Υγειονομικοί και 

6. Το προσωπικό της Πληροφορικής. 

Για όλες τις ανωτέρω κατηγορίες Αξιωματικών τηρού¬ 
νται ιδιαίτερες επετηρίδες. 

Στις οργανικές θέσεις των Αξιωματικών του Πυροσβε¬ 
στικού Σώματος προστίθενται εβδομήντα (70) θέσεις 
στους Διοικητικούς Αξιωματικούς Ειδικών Καθηκόντων, 
με μείωση οργανικών θέσεων Αξιωματικών Γενικών Κα¬ 
θηκόντων στους βαθμούς του Επιπυραγού κατά εννέα 
(9) θέσεις, Πυραγού κατά είκοσι (20) θέσεις, Υποπυρα- 
γού κατά είκοσι (20) θέσεις, Ανθυποπυραγού κατά είκοσι 
(20) θέσεις και μίας (1) θέσης Αρχιπυράρχου Τεχνικών. 
Στους Διοικητικούς Αξιωματικούς συμπεριλαμβάνονται 
οι ακόλουθες ειδικότητες: Νομικοί, Οικονομολόγοι, Πο¬ 
λιτικοί Μηχανικοί, Ηλεκτρολόγοι Μηχανικοί, Μηχανολό¬ 
γοι Μηχανικοί, Μηχανολόγοι Αεροναυπηγοί, Μηχανολό¬ 


γοι Ναυπηγοί, Χημικοί Μηχανικοί, Χημικοί, Φυσικοί και 
Μαθηματικοί. Με απόφαση του Υπουργού Προστασίας 
του Πολίτη κατανέμονται οι ως άνω οργανικές θέσεις α- 
νά ειδικότητα. 

Οι Διοικητικοί Αξιωματικοί Ειδικών καθηκόντων καλύ¬ 
πτουν θέσεις, στο Αρχηγείο Πυροσβεστικού Σώματος, 
στις Ειδικές Υπηρεσίες του Νομού Αττικής και στις έ¬ 
δρες των Περιφερειακών Διοικήσεων Πυροσβεστικών Υ¬ 
πηρεσιών. Με απόφαση του Αρχηγού του Πυροσβεστι¬ 
κού Σώματος κατανέμονται οι θέσεις των Διοικητικών Α¬ 
ξιωματικών Ειδικών Καθηκόντων ανά βαθμό και ειδικότη¬ 
τα στις προαναφερόμενες υπηρεσίες ανάλογα με τις υ¬ 
πηρεσιακές ανάγκες. 

Οι ως άνω οργανικές θέσεις καλύπτονται ως ακολού¬ 
θως: 

α) Από Αξιωματικούς Γενικών Καθηκόντων, οι οποίοι 
κατέχουν τους απαιτούμενους τίτλους σπουδών και 
μπορούν με αίτησή τους να μετατάσσονται σε κενές ορ¬ 
γανικές θέσεις Διοικητικών Αξιωματικών του βαθμού 
τους, τηρουμένης της μεταξύ των αρχαιότητας στην κά¬ 
λυψη των θέσεων αυτών. 

β) Από ιδιώτες, οι οποίοι διαθέτουν τους απαιτούμε- 
νους τίτλους σπουδών με απευθείας κατάταξη στο Πυ¬ 
ροσβεστικό Σώμα. 

Με προεδρικό διάταγμα, το οποίο εκδίδεται μετά από 
πρόταση του Υπουργού Προστασίας του Πολίτη, καθορί¬ 
ζονται: 

α) Αναφορικά με τους προς μετάταξη Αξιωματικούς 
Γενικών Καθηκόντων, ο αριθμός των κενών οργανικών 
θέσεων που καλύπτονται ανά ειδικότητα, η ποσόστωση 
κάθε ειδικότητας ανά βαθμό, καθώς και τα κριτήρια ε¬ 
φαρμογής, η προθεσμία υποβολής των αιτήσεων, οι προ¬ 
ϋποθέσεις και τα δικαιολογητικά συμμετοχής, το αρμό¬ 
διο όργανο και η διαδικασία επιλογής, η σύνταξη των 
σχετικών πινάκων, τα καθήκοντα αυτών και κάθε άλλη 
σχετική λεπτομέρεια. 

β) Αναφορικά με τους προς κατάταξη ιδιώτες, οι ειδι¬ 
κότητες, το όριο ηλικίας, τα προσόντα και οι προϋποθέ¬ 
σεις πρόσληψης, ο τρόπος επιλογής με μόρια, η διαδικα¬ 
σία επιλογής των υποψηφίων, ο τρόπος σύνταξης των 
πινάκων, η διαδικασία κατάταξης, τα θέματα που αφο¬ 
ρούν τη μετά την κατάταξη εκπαίδευση, ο βαθμός με τον 
οποίο κατατάσσονται, ο τρόπος ένταξής τους στις προ- 
βλεπόμενες επετηρίδες, το ασφαλιστικό τους καθεστώς, 
τα καθήκοντά τους και κάθε άλλη αναγκαία λεπτομέρεια. 

Για θέματα σχετικά με τις κρίσεις, τις προαγωγές και 
την αποστρατεία των Διοικητικών Αξιωματικών εφαρμό¬ 
ζονται οι διατάξεις του π.δ. 305/1992 (Α'152), όπως ι¬ 
σχύει. Με προεδρικό διάταγμα, που εκδίδεται μετά από 
πρόταση του Υπουργού Προστασίας του Πολίτη, ρυθμί¬ 
ζονται θέματα σχετικά με τις μεταθέσεις των Διοικητι¬ 
κών Αξιωματικών.» 

6. Στην περίπτωση Β' «Ειδικών Καθηκόντων» της πα¬ 
ραγράφου 1 του άρθρου 9 του ν. 3511/2006 (Α' 258) 
προστίθεται κατηγορία (1) Διοικητικοί, αναριθμούμενων 
των λοιπών κατηγοριών κατά σειρά σε (2) Τεχνικοί, (3) 
Υγειονομικοί, (4) Πλοηγοί Κυβερνήτες, (5) Πλοηγοί Μη¬ 
χανικοί και (6) Προσωπικό Πληροφορικής ως εξής: 

«Β) Ειδικών Καθηκόντων: 

(1) Διοικητικοί: 


Αρχιπύραρχος 1 

Πύραρχοι 6 

Αντιπύραρχοι 10 

Επιπυραγοί 13 

Πυραγοί 

13 

Υποπυραγοί 

13 

Ανθυποπυραγοί 

14.» 

7. Το πρώτο εδάφιο του άρθρου 33 του ν. 

4029/2011 

(Α' 245) αντικαθίσταται ως εξής: 



«Οι υποψήφιοι για κατάταξη στο Πυροσβεστικό Σώμα 
ως Δόκιμοι Πυροσβέστες Γενικών Καθηκόντων απαιτεί¬ 
ται να έχουν τα ακόλουθα προσόντα και προϋποθέσεις, 
τα οποία πρέπει να συντρέχουν κατά την ημερομηνία υ¬ 
ποβολής της αίτησης συμμετοχής και κατά την ημερομη¬ 
νία κατάταξης, εκτός της ηλικίας:». 

8. Το πρώτο εδάφιο της περίπτωσης 2 του άρθρου 33 
του ν. 4029/2011 αντικαθίσταται ως εξής: 

«2. Να έχουν συμπληρώσει το 19ο έτος της ηλικίας 
τους και να μην έχουν υπερβεί το 29ο έτος της ηλικίας 
τους, την 31η Δεκεμβρίου του έτους λήξης της προθε¬ 
σμίας υποβολής της αίτησης συμμετοχής, με τις ακόλου¬ 
θες εξαιρέσεις:». 

9. Μετά την περίπτωση γ' της περίπτωσης 2 του άρ¬ 
θρου 33 του ν. 4029/2011 προστίθεται εδάφιο ως ακο¬ 
λούθως: 

«Για τον υπολογισμό της ηλικίας όλων των υποψηφίων 
ως ημερομηνία γέννησης λαμβάνεται η 31η Δεκεμβρίου 
του έτους γέννησης.» 

Άρθρο 18 

1. Για την αντιμετώπιση των άμεσων και επιτακτικών 
αναγκών στελέχωσης των Υπηρεσιών Ασύλου, Πρώτης 
Υποδοχής και της Αρχής Προσφυγών, σύμφωνα με τις 
διατάξεις των άρθρων 2, 3 και 9 του ν. 3907/2011 (Α' 7) 
και της παρ. 8 του άρθρου 40 του ν. 4024/2011 (Α' 226), 
επιτρέπεται και η μετάταξη, απόσπαση ή μεταφορά προ¬ 
σωπικού από Ο.Τ.Α. α'και β' βαθμού σε υφιστάμενες κε¬ 
νές οργανικές θέσεις. Ο καθορισμός των κενών οργανι¬ 
κών θέσεων γίνεται με απόφαση του Υπουργού Προστα¬ 
σίας του Πολίτη. 

2. Με κοινή υπουργική απόφαση των Υπουργών Εσω¬ 
τερικών και Προστασίας του Πολίτη καθορίζονται η δια¬ 
δικασία, οι προϋποθέσεις, ο αριθμός του προσωπικού, τα 
όργανα που διενεργούν τις σχετικές υπηρεσιακές μετα¬ 
βολές, καθώς και κάθε άλλο σχετικό θέμα για την εφαρ¬ 
μογή της παραγράφου 1. 

3. Οι Υπηρεσίες Ασύλου και Πρώτης Υποδοχής του 
ν. 3907/2011 (Α ' 7) δύνανται να στελεχώνονται με προ¬ 
σωπικό αντίστοιχου κλάδου και ειδικότητας που περι¬ 
λαμβάνεται σε οριστικούς πίνακες διοριστέων του ΑΣΕΠ 
και των φορέων, οι οποίοι δημοσιεύτηκαν μέχρι την 
31.12.2010. Η πλήρωση θα διενεργείται μετά από δημό¬ 
σια πρόσκληση του ΑΣΕΠ για την υποβολή αιτήσεων των 
ενδιαφερομένων κατόπιν αιτήματος του Υπουργού Προ¬ 
στασίας του Πολίτη. Η επιλογή θα πραγματοποιείται από 
το ΑΣΕΠ από τους περιλαμβανόμενους στους παλαιότε- 
ρους πίνακες οριστικών αποτελεσμάτων και με βάση τη 
σειρά κατάταξης των υποψηφίων σε αυτούς. Η διαδικα¬ 
σία θα ολοκληρώνεται κατόπιν έκδοσης της προβλεπό- 
μενης στις διατάξεις του άρθρου 11 του ν. 3833/2010, ό¬ 
πως ισχύει, απόφασης κατανομής του Υπουργού Διοικη¬ 
τικής Μεταρρύθμισης και Ηλεκτρονικής Διακυβέρνησης. 

4. Το δεύτερο εδάφιο της παραγράφου 7 του άρθρου 3 
του ν. 3907/2011 (Α' 7) τροποποιείται ως εξής: 


«Η πλήρωση των θέσεων διενεργείται μετά από δημό¬ 
σια πρόσκληση ενδιαφέροντος από τον Υπουργό Προ¬ 
στασίας του Πολίτη. Οι αποσπάσεις διενεργούνται με 
κοινή απόφαση του Υπουργού Προστασίας του Πολίτη 
και του συναρμόδιου Υπουργού, κατά παρέκκλιση από 
κάθε γενική ή ειδική διάταξη, μετά από πρόταση του Δι¬ 
ευθυντή της Αρχής Προσφυγών, ο οποίος αξιολογεί τα 
τυπικά και ουσιαστικά προσόντα των υποψηφίων.» 

5. Το πρώτο εδάφιο της παρ. 3 του άρθρου 1 του 
ν. 3938/2011 (Α' 61) αντικαθίσταται ως ακολούθως: 

«Στο Γραφείο συνιστάται Τριμελής Επιτροπή, η οποία 
συγκροτείται από έναν επίτιμο δικαστικό λειτουργό ή 
συνταξιούχο του Συμβουλίου της Επικρατείας-Νομικού 
Συμβουλίου του Κράτους-Ελεγκτικού Συνεδρίου ή διατε- 
λέσαντα στη θέση του Συνηγόρου ή βοηθού Συνηγόρου 
του Πολίτη ή Γενικού Επιθεωρητή Δημόσιας Διοίκησης ή 
Πρέσβη επί τιμή, ως πρόεδρο, ένα μέλος του Γραφείου 
του Νομικού Συμβούλου του Κράτους στο Υπουργείο 
Προστασίας του Πολίτη και έναν επίτιμο εισαγγελικό 
λειτουργό, ως μέλη.» 

6. Το εδάφιο α' της παραγράφου 14 του ν. 3938/2011 
(Α' 61) αντικαθίσταται ως ακολούθως: 

«Τα μέλη της τριμελούς Επιτροπής διορίζονται με 
τους αναπληρωτές τους, με απόφαση του Υπουργού 
Προστασίας του Πολίτη.» 

7. Κατά παρέκκλιση των διατάξεων του άρθρου 14 πα¬ 
ράγραφοι 2 και 3 του π.δ. 114/2010 (Α' 195), η Αποφαι- 
νόμενη Αρχή του άρθρου 2 σημείο ιθ' του π.δ. 114/2010 
(Α' 195) διακόπτει, λόγω σιωπηρής ανάκλησης, τη διαδι¬ 
κασία εξέτασης των αιτημάτων διεθνούς προστασίας, τα 
οποία κατά την έναρξη ισχύος του παρόντος νόμου έ¬ 
χουν απορριφθεί σε α' βαθμό και εκκρεμεί η εξέτασή 
τους σε β' βαθμό, εφόσον ο αϊτών δεν έχει εμφανισθεί 
για να ανανεώσει το ειδικό δελτίο αιτήσαντος άσυλο αλ¬ 
λοδαπού εντός προθεσμίας τριών (3) μηνών μετά τη λή¬ 
ξη της ισχύος του ως άνω δελτίου. Γ ια τη διακοπή αυτή η 
αποφαινόμενη αρχή συντάσσει σχετική πράξη και θέτει 
την υπόθεση στο αρχείο. 

Σε περίπτωση επανεμφάνισης του ενδιαφερομένου ε¬ 
νώπιον της ως άνω Αρχής αυτός έχει δικαίωμα να ζητή¬ 
σει τη συνέχιση της εξέτασης του αιτήματος του, από το 
στάδιο στο οποίο είχε διακοπεί, προβάλλοντας τους λό¬ 
γους για τους οποίους δεν συντρέχει σιωπηρή ανάκληση 
της αίτησής του. Μέχρι την οριστική κρίση της ως άνω 
αίτησης, ο ενδιαφερόμενος δεν απελαύνεται από τη χώ¬ 
ρα ούτε εκτελείται απόφαση επιστροφής. 

Άρθρο 19 

Για τα αδικήματα που διώκονται κατ’ έγκληση και φέ¬ 
ρεται ότι διαπράχθηκαν από αστυνομικό, λιμενικό ή πυ¬ 
ροσβεστικό υπάλληλο κατά την άσκηση των καθηκόντων 
τους και εξαιτίας αυτών δεν έχουν εφαρμογή οι διατά¬ 
ξεις των άρθρων 275, 409 - 413 και 417 - 429 του Κώδικα 
Ποινικής Δικονομίας. 

Άρθρο 20 

1. Στο Μετοχικό Ταμείο Στρατού και στο Ταμείο Αρω¬ 
γής Υπαλλήλων Αστυνομίας Πόλεων, περιέρχεται ως 

πόρος σε ποσοστό 68% και 32% αντίστοιχα: 

α) ποσοστό 5% επί των επιβαλλόμενων σε χρήμα ποι¬ 
νών, καθώς και επί των ποσών που προκύπτουν από τη 
μετατροπή των στερητικών της ελευθερίας ποινών, 

β) το ποσό που προέρχεται από την εκποίηση των πό¬ 
σης (ρύσεως πλεοναζόντων και μη αναγκαιούντων ή πε¬ 
παλαιωμένων κινητών πραγμάτων, ιδίως υλικών, εφο¬ 
δίων, μηχανημάτων, παντός είδους τροχοφόρων και 
πλωτών μέσων της Ελληνικής Αστυνομίας, που δεν μπο¬ 
ρούν να χρησιμοποιηθούν για το σκοπό για τον οποίο 
προορίζονται. Τα ανωτέρω υλικά παραδίδονται στις αρ¬ 
μόδιες υπηρεσίες του Στρατού Ξηράς και ακολουθείται η 
ισχύουσα διαδικασία για την εκποίηση πολεμικού υλικού. 

2. Η παράγραφος 1 του άρθρου 4 του ν.663/1977 (Α' 
215), όπως αντικαταστάθηκε με το άρθρο 24 του ν. 2145/ 
1993 (Α' 88), αντικαθίσταται ως εξής: 

«1. Τα ποσά των επιβαλλόμενων σε χρήμα ποινών, κα¬ 
θώς και τα ποσά που προκύπτουν από τη μετατροπή των 
στερητικών της ελευθερίας ποινών, προσαυξάνονται κα¬ 
τά την είσπραξη κατά ποσοστό ενενήντα επτά τοις εκα¬ 
τό (97%).» 

3. Η διαδικασία είσπραξης και απόδοσης των πόρων 
των παραγράφων 1 και 2 στους ασφαλιστικούς φορείς, 
καθώς και κάθε άλλο σχετικό θέμα ρυθμίζεται με κοινή 
απόφαση των Υπουργών Οικονομικών, Εθνικής Άμυνας, 
Εργασίας και Κοινωνικής Ασφάλισης και Προστασίας 
του Πολίτη. 

4. Τα τρία πρώτα εδάφια της παρ. 3 του άρθρου 13 του 
ν. 2622/1998 (Α' 138), όπως ισχύει, αντικαθίστανται ως 
εξής: 

«3. Για την εξέταση της αίτησης σύνδεσης ή συνέχι¬ 
σης αυτής, καταβάλλεται τέλος υπέρ του Δημοσίου ύ¬ 
ψους σαράντα (40) ευρώ για κάθε σύνδεση. Αν εγκριθεί 
η σύνδεση ή η συνέχισή της, καταβάλλεται υπέρ του Δη¬ 
μοσίου ετήσιο τέλος τετρακοσίων (400) ευρώ για κάθε 
σύνδεση, το οποίο προσαυξάνεται κατά ποσοστό 15%. 
Το αναλογούν στο ποσοστό αυτό ποσό αποδίδεται απευ¬ 
θείας στα ασφαλιστικά ταμεία του προσωπικού της Ελ¬ 
ληνικής Αστυνομίας, επιμεριζόμενο κατά ποσοστό 68% 
στον Τομέα Πρόνοιας Αστυνομικών του Ταμείου Επικου¬ 
ρικής Ασφάλισης και Πρόνοιας Απασχολούμενων στα 
Σώματα Ασφαλείας και κατά ποσοστό 32% στον Τομέα 
Πρόνοιας Υπαλλήλων Αστυνομίας Πόλεων του Ταμείου 
Επικουρικής Ασφάλισης και Πρόνοιας Απασχολούμενων 
στα Σώματα Ασφαλείας. Τα ως άνω τέλη και το ποσό 
προσαύξησης εισπράττονται με τη διαδικασία που προ- 
βλέπονται από τις διατάξεις του ν.δ. 356/1974 (Α'90) μέ¬ 
σω Δ.Ο.Υ.. Τα τέλη, καθώς και το ποσοστό προσαύξησης 
μπορούν να αναπροσαρμόζονται με κοινή απόφαση των 
Υπουργών Οικονομικών και Προστασίας του Πολίτη». 

5. Οι διατάξεις της παραγράφου 3 του άρθρου 25 του 
π.δ. 319/1995 (Α' 174) και της παραγράφου 3 του άρ¬ 
θρου 44 του π.δ. 352/1995 (Α' 187), όπως προστέθηκαν 
με το άρθρο 4 του π.δ. 80/2011 (Α' 196) εφαρμόζονται 
και για όσους κατετάγησαν στις Σχολές της Ελληνικής 
Αστυνομίας κατά τα ακαδημαϊκά έτη 2007 - 2008 έως και 
2010 - 2011 . 

6. Για τους δόκιμους αστυφύλακες που κατετάγησαν 
το έτος 1995, λογίζεται ως ημερομηνία κατάταξής τους 
για τη θεμελίωση μισθολογικών προαγωγών η 19.6.1995. 

7. Η καταβολή των μερισμάτων του Μετοχικού Ταμεί¬ 
ου Στρατού (ΜΤΣ) από 1ης Ιανουάριου 2009 μέχρι 31 
Μαρτίου 2012, πραγματοποιείται σε βάρος του λογαρια¬ 
σμού του Δημοσίου Νο 200 «ΕΔ Συγκέντρωση Εισπράξε¬ 


ων και Πληρωμών» που τηρείται στην Τράπεζα της Ελλά¬ 
δος, χωρίς προηγούμενη πίστωση του ως άνω λογαρια¬ 
σμού του Δημοσίου από το ΜΤΣ. Το συνολικό ποσό της 
οφειλής του ΜΤΣ προς το Ελληνικό Δημόσιο από την α¬ 
νωτέρω αιτία κατά την 31η Μαρτίου 2012 θα εξοφληθεί 
τμηματικά εντός 15 ετών, αρχής γενομένης από το έτος 
2013 με παρακράτηση των ετήσιων ποσών από τις μηνι¬ 
αίες υπέρ ΜΤΣ εισφορές επί της μισθοδοσίας των εν ε- 
νεργεία υπαλλήλων ως εξής: 

α) κατά τα έτη 2013 έως 2015 ποσό πέντε εκατομμύ¬ 
ρια ευρώ ετησίως, 

β) κατά τα έτη 2016 έως 2020 ποσό οκτώ εκατομμύρια 
ευρώ ετησίως, 

γ) κατά τα έτη 2021 έως 2025 ποσό δεκαεπτά εκατομ¬ 
μύρια ευρώ ετησίως, 

δ) κατά τα έτη 2026 και 2027 το '/? του εναπομείναντος 
ποσού ετησίως. 

Η παρακράτηση των ετήσιων ποσών γίνεται εντός του 
δεύτερου εξαμήνου κάθε έτους. 

Αρθρο 21 

1. Η παρ. 7 του άρθρου 49 του ν. 2935/2001 (Α' 162) α¬ 
ντικαθίσταται ως εξής: 

«7. Ο εισαγγελικός λειτουργός της παραγράφου 3 του 
άρθρου αυτού μπορεί να παραπέμπει στις αρμόδιες υπη¬ 
ρεσίες του Αρχηγείου Λιμενικού Σώματος-Ελληνικής Α¬ 
κτοφυλακής ή άλλη προανακριτική αρχή ή προανακριτι- 
κούς υπαλλήλους τη διερεύνηση και βεβαίωση των ε¬ 
γκλημάτων του άρθρου αυτού, αν κρίνει, μετά από εισή¬ 
γηση του Διευθυντή της Υπηρεσίας Εσωτερικών Υποθέ¬ 
σεων, ότι η φύση της υπόθεσης και γενικά οι συνθήκες 
τέλεσης της πράξεως δεν απαιτούν εξειδικευμένη έρευ¬ 
να. Ο ως άνω αρμόδιος εισαγγελικός λειτουργός μπορεί 
να παραπέμπει στην Υπηρεσία Εσωτερικών Υποθέσεων 
τη διερεύνηση και βεβαίωση εγκλημάτων του Ποινικού 
Κώδικα ή του Στρατιωτικού Ποινικού Κώδικα που δεν α- 
ναφέρονται στο άρθρο αυτό, αν κρίνει, μετά από εισήγη¬ 
ση του Διευθυντή της Υπηρεσίας, ότι η φύση της υπόθε¬ 
σης και γενικά οι συνθήκες τέλεσης της πράξεως απαι¬ 
τούν εξειδικευμένη έρευνα.» 

2. Η παρ. 1 του άρθρου 50 του ν. 2935/2001 αντικαθί¬ 
σταται ως εξής: 

«1. Η Υπηρεσία Εσωτερικών Υποθέσεων του Αρχηγεί¬ 
ου Λιμενικού Σώματος - Ελληνικής Ακτοφυλακής, με την 
επιφύλαξη της παραγράφου 16, στελεχώνεται από το 
στρατιωτικό προσωπικό του Αρχηγείου, το οποίο επιλέ¬ 
γεται και μετατίθεται σε αυτή για τέσσερα έτη. Η θητεία 
αυτή μπορεί να παραταθεί μία φορά για χρονικό διάστη¬ 
μα τριών ετών, μετά από εισήγηση του Διευθυντή της Υ¬ 
πηρεσίας Εσωτερικών Υποθέσεων. Το προσωπικό, μετά 
τη συμπλήρωση τεσσάρων ετών από την αποχώρησή 
του από την Υπηρεσία αυτή, μπορεί να επανεπιλέγεται 
για τη στελέχωσή της. Ως Διευθυντής της Υπηρεσίας Ε¬ 
σωτερικών Υποθέσεων ορίζεται ανώτατος ή ανώτερος 
αξιωματικός του Αρχηγείου Λιμενικού Σώματος-Ελληνι¬ 
κής Ακτοφυλακής.» 

3. Η περίπτωση β' της παρ. 5 του άρθρου 50 του ν. 
2935/2001 αντικαθίσταται ως εξής: 

«β) Με απόφαση του Υπουργού Προστασίας του Πολί¬ 
τη, ύστερα από εισήγηση του Αρχηγού Λιμενικού Σώμα¬ 
τος - Ελληνικής Ακτοφυλακής, τοποθετείται το προσωπι¬ 
κό της Υπηρεσίας Εσωτερικών Υποθέσεων. Για την τοπο¬ 
θέτηση απαιτείται κατ’ αρχήν εισήγηση του Διευθυντή 

της Υπηρεσίας Εσωτερικών Υποθέσεων και δεν απαιτεί¬ 
ται γνώμη του αρμόδιου υπηρεσιακού συμβουλίου.» 

4. Η παρ. 12 του άρθρου 50 του ν. 2935/2001 αντικαθί¬ 
σταται ως εξής: 

«12. Το στρατιωτικό προσωπικό της Υπηρεσίας μετά 
τη λήξη της αρχικής θητείας του μετατίθεται σε Υπηρε¬ 
σία της επιλογής του, εφόσον υπάρχει κενή οργανική 
θέση, ή στην Υπηρεσία από την οποία προέρχεται, εφό¬ 
σον υπάρχει κενή οργανική θέση, ή σε οποιαδήποτε άλ¬ 
λη Υπηρεσία της ίδιας περιοχής μετάθεσης. Μετά τη λή¬ 
ξη της παράτασης της θητείας του το στρατιωτικό προ¬ 
σωπικό της Υπηρεσίας μετατίθεται, εφόσον επιθυμεί, σε 
Υπηρεσία της επιλογής του πλην των ναυτιλιακών ακο¬ 
λούθων ή του προσωπικού της έδρας των ναυτιλιακών α¬ 
κολούθων για δεύτερη φορά.» 

5. Στο άρθρο 50 του ν. 2935/2001, προστίθενται παρά¬ 
γραφοι 16 και 17 ως εξής: 

«16. Στην Υπηρεσία Εσωτερικών Υποθέσεων (Υ.Ε.Υ.) 
του Αρχηγείου Λιμενικού Σώματος- Ελληνικής Ακτοφυ¬ 
λακής μπορεί, ύστερα από πρόταση του Διευθυντή της 
Υ.Ε.Υ. και σύμφωνη γνώμη του προϊσταμένου της Εισαγ¬ 
γελίας Εφετών της έδρας της Υπηρεσίας, να αποσπάται 
προσωπικό από τον ευρύτερο δημόσιο τομέα (άρθρο 2 
παρ. 2 του ν. 3861/2010, Α' 112) με εξειδικευμένες γνώ¬ 
σεις σε αντικείμενα της Υπηρεσίας, για χρονικό διάστη¬ 
μα μέχρι ένα έτος, με κοινή απόφαση του Υπουργού 
Προστασίας του Πολίτη και του αρμόδιου Υπουργού 
στον οποίο ανήκει ο υπάλληλος ή με απόφαση του οργά¬ 
νου διοίκησης του οικείου νομικού προσώπου χωρίς να 
απαιτείται απόφαση υπηρεσιακού συμβουλίου. 

17. Με απόφαση του Αρχηγού ύστερα από εισήγηση 
του Διευθυντή της Υ.Ε.Υ. μπορεί να αποσπάται στρατιω¬ 
τικό προσωπικό το οποίο να διακρίνεται για την αποδοτι- 
κότητά του και αποτελεσματικότητά του, το ήθος και τη 
διαγωγή του, καθώς και την υπευθυνότητα και αποφασι¬ 
στικότητα, με εξειδικευμένες γνώσεις ή εμπειρία σε α¬ 
ντικείμενα της Υπηρεσίας, για χρονικό διάστημα μέχρι έ¬ 
να έτος, χωρίς να απαιτείται, γνώμη του αρμόδιου υπη¬ 
ρεσιακού συμβουλίου. Το στρατιωτικό προσωπικό που α- 
ποσπάται δεν απαιτείται να διαθέτει προϋπηρεσία πέντε 
ετών στο Λιμενικό Σώμα- Ελληνική Ακτοφυλακή.» 

6. Η παρ. 5 του άρθρου 51 του ν. 2935/2001 αντικαθί¬ 
σταται ως εξής: 

«5. Στα πρόσωπα του παρόντος άρθρου παρέχεται από 
το Υπουργείο Προστασίας του Πολίτη η αναγκαία προ¬ 
στασία. Ανάλογη προστασία παρέχεται και στους ουσιώ¬ 
δεις μάρτυρες των υποθέσεων αυτών, τους πραγματο- 
γνώμονες, τα θύματα ή τους συγγενείς τους ή άλλα πρό¬ 
σωπα που συνδέονται στενά με αυτούς, όπου τούτο εί¬ 
ναι αναγκαίο, σύμφωνα με τις διατάξεις των παραγρά¬ 
φων 2 έως και 4 του άρθρου 9 του ν. 2928/2001 (Α' 141). 
Αρμόδιος εισαγγελέας για την εφαρμογή των ως άνω 
μέτρων προστασίας είναι ο προϊστάμενος της Εισαγγε¬ 
λίας Εφετών της έδρας της Υπηρεσίας Εσωτερικών Υπο¬ 
θέσεων.» 

7. Η παρ. 1 του άρθρου 53 του ν . 2935/2001 αντικαθί¬ 
σταται ως εξής: 

«1. Το Υπουργείο Προστασίας του Πολίτη υποχρεού- 
ται, ύστερα από αίτημα του ενδιαφερομένου, να εκδίδει 
ανακοίνωση αποκατάστασης του κατηγορηθέντος στρα¬ 
τιωτικού προσωπικού του Αρχηγείου Λιμενικού Σώμα¬ 
τος- Ελληνικής Ακτοφυλακής ή για διάπραξη των εγκλη¬ 
μάτων του άρθρου 49 του νόμου αυτού, η οποία δημοσι¬ 
εύεται σε δύο τουλάχιστον ημερήσιες εφημερίδες της 


Αθήνας και στον Τύπο της περιοχής όπου είχε την έδρα 
της η Υπηρεσία του, αν εκδοθεί αμετάκλητη αθωωτική α¬ 
πόφαση ή αμετάκλητο βούλευμα που αποφαίνεται να 
μην γίνει κατ’ αυτού κατηγορία ή η υπόθεση τεθεί στο 
αρχείο με πράξη του αρμόδιου εισαγγελέα. Οι διατάξεις 
της παρ. 3 του άρθρου 3 του ν. 2575/1998 (Α' 23) εφαρ¬ 
μόζονται ανάλογα για την κάλυψη των εξόδων υπερά¬ 
σπισης του στρατιωτικού προσωπικού του Αρχηγείου Λι¬ 
μενικού Σώματος- Ελληνικής Ακτοφυλακής το οποίο α- 
ποκαθίσταται κατά τα παραπάνω. Αν εκείνος που κατη- 
γορήθηκε είναι πολιτικός υπάλληλος ή λειτουργός, για 
την εφαρμογή των διατάξεων του παρόντος άρθρου, α¬ 
ντί του Υπουργείου Προστασίας του Πολίτη νοείται ο 
φορέας στον οποίο ανήκει ο υπάλληλος ή ο λειτουρ¬ 
γός.» 

8. Οι περιπτώσεις α', γ' και δ' της παρ. 3 του άρθρου 
14 του ν. 3213/2003 (Α' 309), όπως αναριθμήθηκε με την 
παράγραφο 5 του άρθρου 1 του ν. 3849/2010 (Α' 80) και 
ισχύει, αντικαθίστανται ως εξής: 

«α) Οι δηλώσεις περιουσιακής κατάστασης του προ¬ 
σωπικού του Λιμενικού Σώματος - Ελληνικής Ακτοφυλα¬ 
κής, των συζύγων και των τέκνων τους υποβάλλονται 
στην Υπηρεσία Εσωτερικών Υποθέσεων του Αρχηγείου, 
από την οποία και ελέγχονται. Οι δηλώσεις περιουσια¬ 
κής κατάστασης του προσωπικού της Υπηρεσίας Εσωτε¬ 
ρικών Υποθέσεων (Υ.Ε.Υ.) κατά τη διάρκεια της θητείας 
στην Υ.Ε.Υ. υποβάλλονται στη Γ' Μονάδα Ελέγχου των 
Δηλώσεων Περιουσιακής Κατάστασης της Αρχής Κατα¬ 
πολέμησης της Νομιμοποίησης Εσόδων από Εγκληματι¬ 
κές Δραστηριότητες και της Χρηματοδότησης της Τρο¬ 
μοκρατίας και Ελέγχου των Δηλώσεων Περιουσιακής 
Κατάστασης του ν. 3932/2011 (Α' 49). 

γ) Με προεδρικό διάταγμα, που εκδίδεται με πρόταση 
των Υπουργών Οικονομικών, Εσωτερικών, Αποκέντρω¬ 
σης και Ηλεκτρονικής Διακυβέρνησης και Προστασίας 
του Πολίτη, καθορίζονται οι υπόχρεοι από το προσωπικό 
του Λιμενικού Σώματος -Ελληνικής Ακτοφυλακής για 
την υποβολή δήλωσης περιουσιακής κατάστασης, η δια¬ 
δικασία και ο τρόπος υποβολής των δηλώσεων και του ε¬ 
λέγχου τους, καθώς επίσης κάθε άλλη σχετική λεπτομέ¬ 
ρεια. 

δ) Με απόφαση του Υπουργού Προστασίας του Πολίτη 
καθορίζεται ο χρόνος υποβολής της δήλωσης περιουσια¬ 
κής κατάστασης των περιπτώσεων α' και γ'.» 

Άρθρο 22 

1. Οι κεντρικές και περιφερειακές Υπηρεσίες του Αρ¬ 
χηγείου Λιμενικού Σώματος - Ελληνικής Ακτοφυλακής, 
κατά τη διερεύνηση υποθέσεων διακίνησης ναρκωτικών 
ουσιών και λαθρεμπορίου δύνανται να έχουν πρόσβαση 
στα αρχεία οποιασδήποτε Λιμενικής Αρχής, καθώς και 
σε αρχεία άλλων υπηρεσιών, αρχών, οργανισμών και φο¬ 
ρέων, εφόσον η έρευνα σε αυτά είναι αναγκαία για τη 
διερεύνηση παραβάσεων στις οποίες έχουν επιληφθεί. 
Σε κάθε περίπτωση ενημερώνεται σχετικά ο προϊστάμε¬ 
νος των εν λόγω υπηρεσιών, ο οποίος οφείλει να παρά¬ 
σχει κάθε δυνατή συνδρομή. 

2. Εφόσον οι υπόχρεοι της παραγράφου 1 χορηγούν 
ανακριβή στοιχεία ή πληροφορίες, παραλείπουν, καθυ¬ 
στερούν, αποκρύπτουν ή αρνούνται τη χορήγηση στοι¬ 
χείων ή πληροφοριών, καθώς και αν παρακωλύουν ή πα¬ 
ραπλανούν με οποιονδήποτε τρόπο το έργο των κεντρι¬ 
κών και περιφερειακών Υπηρεσιών του Αρχηγείου Λιμέ- 



1702 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


νικού Σώματος - Ελληνικής Ακτοφυλακής, υπέχουν ποι¬ 
νική ευθύνη, σύμφωνα με τις κάθε φορά ισχύουσες δια¬ 
τάξεις και, ιδίως, τα άρθρα 169, 216, 222, 242 και 259 

Π.Κ.. 

3. Το άρθρο 5 του ν. 3569/2007 (Α' 122), αντικαθίστα¬ 
ται ως ακολούθως: 

«1. Με απόφαση του Υπουργού Προστασίας του Πολί¬ 
τη μπορεί να συνιστώνται σε περιφερειακές υπηρεσίες 
του Λιμενικού Σώματος - Ελληνικής Ακτοφυλακής, Περι¬ 
φερειακές Ομάδες Δίωξης Ναρκωτικών Λιμενικού Σώμα¬ 
τος - Ελληνικής Ακτοφυλακής (εφεξής Π.Ο.ΔΙ.Ν./Λ.Σ. - 
ΕΛ.ΑΚΤ.). Οι Π.Ο.ΔΙ.Ν./Λ.Σ. - ΕΛ.ΑΚΤ. έχουν ως κύρια α¬ 
ποστολή τη δίωξη των εγκλημάτων περί ναρκωτικών και 
οικονομικών εγκλημάτων που έχουν σχέση με τα ναρκω¬ 
τικά, σύμφωνα με το ν. 3459/2006 (Α' 103) και το 
ν. 3922/2011 (Α' 35), όπως ισχύουν κάθε φορά. 

2. Τα θέματα οργάνωσης, λειτουργίας, διοικητικής υ¬ 
παγωγής, στελέχωσης, εκπαίδευσης, καθώς και κάθε άλ¬ 
λη αναγκαία λεπτομέρεια που αφορά τις Π.Ο.ΔΙ.Ν./Λ.Σ. - 
ΕΛ.ΑΚΤ., ρυθμίζονται με Κανονισμό που εκδίδεται από 
τον Αρχηγό Λ.Σ. - ΕΛ.ΑΚΤ., κυρώνεται με απόφαση του 
Υπουργού Προστασίας του Πολίτη, χαρακτηρίζεται α¬ 
πόρρητος και δεν δημοσιεύεται στην Εφημερίδα της Κυ- 
βερνήσεως.» 

4. Από τους Οργανισμούς Λιμένα και τα Λιμενικά Τα¬ 
μεία, παραχωρείται δωρεάν για λόγους προστασίας της 
δημόσιας τάξης και ασφάλειας, ύστερα από αίτημα της 
αρμόδιας Λιμενικής Αρχής, η προσφορότερη θέση ελλι- 
μενισμού εντός της περιοχής δικαιοδοσίας τους, για τα 
πλωτά μέσα, τα οποία κατάσχονται ως μέσα μεταφοράς 
αντικειμένων λαθρεμπορίας, ναρκωτικών ουσιών, όπλων, 
εκρηκτικών ή μεταφοράς λαθρομεταναστών, μέχρι να ο¬ 
λοκληρωθούν οι προβλεπόμενες από τις ισχύουσες δια¬ 
τάξεις διαδικασίες. 

Άρθρο 23 

1. Στην παράγραφο 1 του άρθρου 2 του ν. 2696/1999 
«Κύρωση του Κώδικα Οδικής Κυκλοφορίας» (Α' 57), ό¬ 
πως τροποποιήθηκε και ισχύει, προστίθενται με την οι¬ 
κεία αλφαβητική σειρά ορισμοί ως εξής: 

α) «Λιμένας είναι ζώνη ξηράς και θάλασσας μαζί με 
έργα και εξοπλισμό, που επιτρέπουν κυρίως την υποδο¬ 
χή κάθε είδους πλωτών μέσων και σκαφών αναψυχής, τη 
φορτοεκφόρτωση, αποθήκευση, παραλαβή και προώθη¬ 
ση των φορτίων τους, την εξυπηρέτηση επιβατών και ο¬ 
χημάτων και την ανάπτυξη επιχειρηματικών δραστηριο¬ 
τήτων, που συνδέονται άμεσα ή έμμεσα με τις θαλάσ¬ 
σιες μεταφορές (παράγραφος 7 του άρθρου 1 του 
ν. 2971/2001, Α' 285).» 

β) «Τουριστικός λιμένας σκαφών αναψυχής (Μαρίνα) 
είναι ο χερσαίος και θαλάσσιος χώρος που προορίζεται 
κατά κύριο λόγο, για την εξυπηρέτηση σκαφών αναψυ¬ 
χής, είτε για αγκυροβόλημα, είτε για μακροχρόνια ή πα¬ 
ροδική χερσαία εναπόθεση, είτε για εξυπηρέτηση των 
διερχόμενων σκαφών (παράγραφος 1 του άρθρου 29 του 
ν. 2160/1993, Α' 118).» 

2. Στο ν. 2696/1999 (Α' 57), όπως τροποποιήθηκε και ι¬ 
σχύει, προστίθεται άρθρο 52Α ως ακολούθως: 

«Αρθρο 52Α 

Μέτρα ρύθμισης οδικής κυκλοφορίας στους χερσαίους 
χώρους λιμένων 

1. Μέτρα που αφορούν στη ρύθμιση της κυκλοφορίας, 


στον καθορισμό των μονοδρόμων, ποδηλατοδρόμων και 
κατευθύνσεων της κυκλοφορίας, στην προτεραιότητα ο¬ 
δών, στην αλλαγή της διατομής του οδοστρώματος ή 
της οδού, στον προσδιορισμό και τη λειτουργία χώρων 
στάθμευσης οχημάτων και γενικά στον καθορισμό χώ¬ 
ρων στάθμευσης και στην επιβολή περιορισμών ή απαγο¬ 
ρεύσεων κυκλοφορίας ή στάθμευσης, στους λιμένες της 
επικράτειας λαμβάνονται με κοινή απόφαση των Υπουρ¬ 
γών Ανάπτυξης, Ανταγωνιστικότητας και Ναυτιλίας και 
Προστασίας του Πολίτη, με βάση μελέτες των οικείων 
φορέων διοίκησης και εκμετάλλευσης λιμένων οι οποίες 
έχουν εκπονηθεί από τις αρμόδιες τεχνικές τους υπηρε¬ 
σίες, ή ελλείψει αυτών, από τεχνικές υπηρεσίες των οι¬ 
κείων Δήμων ή Περιφερειών, με μέριμνα των φορέων. Οι 
ανωτέρω μελέτες τυγχάνουν της σύμφωνης γνώμης της 
Λιμενικής Αρχής και διαβιβάζονται από τον οικείο φορέα 
διοίκησης και εκμετάλλευσης των λιμένων στην αρμόδια 
Υπηρεσία του Υπουργείου Ανάπτυξης, Ανταγωνιστικότη¬ 
τας και Ναυτιλίας, για προώθηση και έγκριση από την Ε¬ 
πιτροπή Σχεδιασμού και Ανάπτυξης Λιμένων (ΕΣΑΛ). 

2. Οσον αφορά στους τουριστικούς λιμένες της επι¬ 
κράτειας τα μέτρα της παραγράφου 1 λαμβάνονται με 
κοινή απόφαση των Υπουργών Ανάπτυξης, Ανταγωνιστι¬ 
κότητας και Ναυτιλίας, Προστασίας του Πολίτη και Πολι¬ 
τισμού και Τουρισμού, και εφαρμόζονται σύμφωνα με τη 
διαδικασία της παραγράφου 1. Οι μελέτες για τους του¬ 
ριστικούς λιμένες, αφού τύχουν της σύμφωνης γνώμης 
της Λιμενικής Αρχής, διαβιβάζονται από τον οικείο φο¬ 
ρέα διοίκησης και εκμετάλλευσης στην αρμόδια Υπηρε¬ 
σία του Υπουργείου Πολιτισμού και Τουρισμού για προώ¬ 
θηση και έγκριση από την επιτροπή τουριστικών λιμένων 
του άρθρου 30 του ν.2160/1993. 

3. Αν από τη λήψη των μέτρων της παραγράφου 1 επη¬ 
ρεάζονται οι υπηρεσίες οδικής μαζικής μεταφοράς, οι 
μελέτες τυγχάνουν και της σύμφωνης γνώμης του Ορ¬ 
γανισμού Αστικών Συγκοινωνιών Αθηνών (Ο.Α.Σ.Α.), για 
την περιοχή αρμοδιότητάς του ή των Διευθύνσεων Με¬ 
ταφορών και Επικοινωνιών των Περιφερειών για τις άλ¬ 
λες περιοχές της χώρας. 

4. Με αποφάσεις των αρμόδιων οργάνων των δύο 
πρώτων εδαφίων των παραγράφων 1 και 2 και με την ίδια 
διαδικασία μπορούν να καθορίζονται, εντός των λιμένων 
και τουριστικών λιμένων, πεζόδρομοι ή περιοχές μόνο 
για την κυκλοφορία πεζών ή Ατόμων με Αναπηρίες (Α- 
μεΑ) ή περιοχές ήπιας κυκλοφορίας. Οπου από τις απο¬ 
φάσεις αυτές επηρεάζονται οι υπηρεσίες οδικής μαζικής 
μεταφοράς, εφαρμόζεται και η διάταξη της προηγούμε¬ 
νης παραγράφου του παρόντος άρθρου. 

5. Τα μέτρα που λαμβάνονται βάσει των διατάξεων του 
άρθρου αυτού ισχύουν από την τοποθέτηση των οικείων 
πινακίδων σήμανσης, των σηματοδοτών ή των διαγραμ¬ 
μίσεων στο οδόστρωμα, εκτός αν κατά το χρόνο ισχύος 
των μέτρων αυτών η κυκλοφορία ρυθμίζεται από τα στε¬ 
λέχη της Λιμενικής Αρχής.» 

Άρθρο 24 

1. Με απόφαση του Υπουργού Προστασίας του Πολίτη 
απονέμονται σε ιδιώτες, ημεδαπούς και αλλοδαπούς, και 
σε στελέχη των Ενόπλων Δυνάμεων και των Σωμάτων 
Ασφαλείας, ναυτικά μετάλλια δύο τάξεων: 

α) Α' τάξεως, χρυσό, το οποίο απονέμεται σε όσους 
με κίνδυνο της ζωής τους συμμετέχουν στη διάσωση 
πλοίου ή ανθρώπου που διατρέχει κίνδυνο στη θάλασσα, 

για εξαιρετικές υπηρεσίες στο κοινωνικό σύνολο και την 
ελληνική ναυτιλία, 

β) Β' τάξεως, αργυρό, που απονέμεται σε όσους χω¬ 
ρίς κίνδυνο της ζωής τους έχουν προβεί ή συμμετάσχει 
σε διάσωση πλοίου ή ανθρώπου που διατρέχει κίνδυνο, 
για καλές και άξιες ηθικής αμοιβής υπηρεσίες στο κοινω¬ 
νικό σύνολο και την ελληνική ναυτιλία. 

2. Δεν απαιτείται καμία καταβολή χρημάτων εκ μέρους 
των τιμωμένων για την απονομή των μεταλλίων σε αυ¬ 
τούς. Η αντίστοιχη δαπάνη καθορίζεται με απόφαση του 
Υπουργού Προστασίας του Πολίτη. 

3. Δεν απονέμεται μετάλλιο σε όσους επαγγελματικά 
και με καταβολή αμοιβής προβαίνουν σε διασώσεις. 

4. Μετάλλιο Β' τάξεως που απονεμήθηκε, μπορεί να 
προαχθεί σε Α' τάξεως με τις ίδιες προύποθέσεις που 
προβλέπονται για την απονομή. 

5. Το ναυτικό μετάλλιο φέρεται όπως όλα τα ελληνικά 
μετάλλια, έπεται των στρατιωτικών μεταλλίων και απο- 
τελείται από ταινία πάχους δεκατριών χιλιοστών, διαι¬ 
ρούμενης κάθετα σε τρία ίσα μέρη, εκ των οποίων τα μεν 
άκρα έχουν χρώμα βαθύ κυανό, το δε μέσο χρώμα λευ¬ 
κό. Στο μέσο της ταινίας του μεταλλίου Α' τάξεως, προ- 
σαρτάται χρυσή άγκυρα ύψους έξι χιλιοστών. 

6. Σε όσους έχουν ήδη τιμηθεί με παλαιό μετάλλιο επι¬ 
τρέπεται να το αντικαταστήσουν με νέο, αντιστοίχου τά¬ 
ξεως, με δική τους δαπάνη, με απόφαση του Υπουργού 
Προστασίας του Πολίτη, η οποία εκδίδεται κατόπιν αίτη¬ 
σής τους στην αρμόδια, για την έκδοση αποφάσεων α¬ 
πονομής μεταλλίων τιμής, Διεύθυνση του Αρχηγείου Λι¬ 
μενικού Σώματος - Ελληνικής Ακτοφυλακής (εφεξής 
Λ.Σ.-ΕΛ.ΑΚΤ.). 

7. Η βεβαίωση των πράξεων της παραγράφου 1 γίνεται 
με Ενορκη Διοικητική Εξέταση, η οποία διατάσσεται από 
τον αρμόδιο Διοικητή Περιφερειακής Διοίκησης Λ.Σ.- 
ΕΛ.ΑΚΤ. κατόπιν προτάσεως του Προϊσταμένου της Λι¬ 
μενικής Αρχής στην περιοχή δικαιοδοσίας της οποίας έ¬ 
λαβε χώρα το συμβάν. Η διενεργηθείσα ΕΔΕ υποβάλλε¬ 
ται ιεραρχικώς στην αρμόδια Διεύθυνση του Αρχηγείου 
Λ.Σ.- ΕΛ.ΑΚΤ. της παραγράφου 6, με τη διατύπωση γνώ¬ 
μης των προϊσταμένων του ενεργήσαντος την εξέτα¬ 
ση.» 

Αρθρο 25 

1. Το άρθρο 31 του ν. 2800/2000 (Α' 41) αντικαθίστα¬ 
ται ως εξής: 

«Αρθρο 31 

Όποιος συμμετέχει ενεργά στην καταδίωξη ή σύλλη¬ 
ψη δραστών σοβαρών εγκληματικών πράξεων ή σε α¬ 
στυνομική επιχείρηση προς πρόληψη και καταστολή του 
εγκλήματος ή σε επιχείρηση του Πυροσβεστικού Σώμα¬ 
τος προς κατάσβεση πυρκαγιάς ή διάσωση κινδυνευό- 
ντων προσώπων, εκθέτοντας αποδεδειγμένα τη ζωή του 
σε κίνδυνο, εισάγεται καθ’ υπέρβαση και χωρίς εξετά¬ 
σεις στη Σχολή Αστυφυλάκων ή Πυροσβεστών, μετά από 
αίτησή του η οποία υποβάλλεται εντός αποκλειστικής 
προθεσμίας δύο (2) ετών από την απόκτηση των απαραί¬ 
τητων προσόντων διορισμού του σε οποιαδήποτε θέση, 
πλην του αναστήματος. Η συνδρομή των προύποθέσεων 
αυτών διαπιστώνεται με Ένορκη Διοικητική Εξέταση που 
ενεργείται μετά την υποβολή του σχετικού αιτήματος.» 

2. Το άρθρο 4 του ν. 2840/2000 (Α' 202) αντικαθίστα¬ 
ται ως εξής: 


«4. Όποιος διακρίνεται για εξαίρετες πράξεις, σύμφω¬ 
να με τα προβλεπόμενα στο άρθρο 31 του ν. 2800/2000 
(Α' 41) δύναται αντί να καταταγεί στην Ελληνική Αστυ¬ 
νομία ή το Πυροσβεστικό Σώμα να προσλαμβάνεται στα 
εν λόγω Σώματα αντίστοιχα, ως πολιτικός υπάλληλος ή 
με οποιαδήποτε σχέση εργασίας ιδιωτικού δικαίου ανά¬ 
λογα με τα προσόντα του, κατ’ εξαίρεση των ισχυουσών 
διατάξεων και ανεξαρτήτως ύπαρξης κενής οργανικής 
θέσης, επιφυλασσομένων των διατάξεων περί κωλυμά¬ 
των διορισμού (άρθρα 4 έως 8 του ν. 3528/2007, Α' 26). 
Το ως άνω δικαίωμα ασκείται μετά από αίτηση του ενδια¬ 
φερομένου εντός αποκλειστικής προθεσμίας δύο (2) ε¬ 
τών από την απόκτηση των απαραίτητων προσόντων διο¬ 
ρισμού του σε οποιαδήποτε θέση.» 

3. Το δεύτερο εδάφιο της παρ. 7 του άρθρου 7 του 
ν. 3686/2008 (Α' 158) αντικαθίσταται με εδάφια ως εξής: 

«Στο βαθμό του Υπαστυνόμου Β προάγονται επίσης 
με την ίδια ως άνω διαδικασία και οι προαναφερόμενοι 
Ανθυπαστυνόμοι οι οποίοι συμπληρώνουν είκοσι δύο 
(22) έτη πραγματικής υπηρεσίας από την κατάταξή τους, 
εκ των οποίων έντεκα (11) στο βαθμό του Ανθυπαστυνό- 
μου, εφόσον είναι αρχαιότεροι των ομοιοβάθμων τους, 
που προάγονται λόγω συμπλήρωσης είκοσι έξι (26) ετών 
πραγματικής υπηρεσίας. Οι ανωτέρω Υπαστυνόμοι Β' ε¬ 
ξομοιώνονται με Αξιωματικούς του ν.δ. 649/1970 και με 
τη συμπλήρωση τριών (3) ετών στο βαθμό τους, προάγο- 
νται στο βαθμό του Υπαστυνόμου Α', χωρίς να δικαιού¬ 
νται περαιτέρω προαγωγής με την επιφύλαξη των διατά¬ 
ξεων, των παραγράφων 8 και 9.» 

4. Στην παρ. 4 του άρθρου 41 του ν. 1481/1984 (Α' 152) 
προστίθεται δεύτερο εδάφιο ως ακολούθως: 

«Η παραγωγική Σχολή Αστυφυλάκων και το Τμήμα Ε¬ 
παγγελματικής Μετεκπαίδευσης Ανθυπαστυνόμων της 
Σχολής Μετεκπαίδευσης και Επιμόρφωσης της Ελληνι¬ 
κής Αστυνομίας ανήκουν στην ανώτερη βαθμίδα της τρι¬ 
τοβάθμιας εκπαίδευσης.» 

5. Στην υποπερίπτωση ί της περίπτωσης β' της παρα¬ 
γράφου 1 του άρθρου 2 του ν. 2525/1997 (Α' 188), όπως 
αντικαταστάθηκε με το άρθρο 27 του ν. 3879/2010 (Α' 
163), η φράση «από το σχολικό έτος 2011-2012» αντικα¬ 
θίσταται ως εξής: «από το σχολικό έτος 2012-2013». 

6. Στην παράγραφο 14 του άρθρου 59 του ν. 3966/2011 
(Α' 118) η φράση «μέχρι και το ακαδημαϊκό έτος 2011- 
2012» αντικαθίσταται ως εξής: «μέχρι και το ακαδημαϊκό 
έτος 2013-2014». 

Άρθρο 26 

1. Στο Υπουργείο Προστασίας του Πολίτη συνιστάται 
Ενιαία Βάση Λειτουργικής και Τεχνικής Υποστήριξης Ε¬ 
ναερίων Επιχειρησιακών Μέσων Αρχηγείων Ελληνικής 
Αστυνομίας, Λιμενικού Σώματος - Ελληνικής Ακτοφυλα¬ 
κής και Πυροσβεστικού Σώματος, με αποστολή την ενι¬ 
αία συντήρηση, επισκευή, καλή λειτουργία και ετοιμότη¬ 
τα των επιχειρησιακών εναερίων μέσων και των τριών 
Σωμάτων, διατηρουμένης της αυτοτέλειας αυτών. 

2. Με προεδρικό διάταγμα, το οποίο εκδίδεται με πρό¬ 
ταση του Υπουργού Προστασίας του Πολίτη καθορίζο¬ 
νται η επιχειρησιακή υπαγωγή της, η έδρα της, η στελέ- 
χωσή της με προσωπικό και από τα τρία Σώματα και οι 
οργανικές θέσεις ανά κατηγορία προσωπικού, τα θέματα 
στάθμευσης, αερολιμενισμού και στέγασης, η διαδικασία 
συντήρησης, επισκευής των εναερίων μέσων και προμή¬ 
θειας υλικών συντήρησης, τα θέματα συνεργασίας με τις 

Ένοπλες Δυνάμεις και άλλους συναρμόδιους φορείς, οι 
αρμοδιότητες ανά Σώμα σε θέματα κοινής δραστηριότη¬ 
τας, η οργάνωση και λειτουργία της, η εκπαίδευση και 
μετεκπαίδευση του προσωπικού σε θέματα αεροσκαφών, 
καθώς και κάθε άλλο θέμα σχετικό με τη λειτουργία της. 

3. Η Υπηρεσία στελεχώνεται από το προσωπικό το ο¬ 
ποίο αποσπάται από τις υπάρχουσες Υπηρεσίες Εναε¬ 
ρίων Μέσων των τριών Σωμάτων και μεταφέρεται στην 
Ενιαία Βάση Λειτουργικής και Τεχνικής Υποστήριξης Ε¬ 
ναερίων Επιχειρησιακών Μέσων των τριών Σωμάτων με 
τις αντίστοιχες ειδικότητες. Σε ό,τι αφορά θέματα πει¬ 
θαρχικού ελέγχου, μεταθέσεων-αποσπάσεων, σύνταξης 
εκθέσεων αξιολόγησης, χορήγησης αδειών και λοιπά θέ¬ 
ματα προσωπικού, εφαρμογή έχουν οι διατάξεις που ε- 
κάστοτε ισχύουν για το προσωπικό της Ελληνικής Αστυ¬ 
νομίας, του Λιμενικού Σώματος - Ελληνικής Ακτοφυλα¬ 
κής και του Πυροσβεστικού Σώματος. 

Άρθρο 27 

1. Στο Υπουργείο Προστασίας του Πολίτη συνιστάται 
Εθνικό Συντονιστικό Κέντρο Επιτήρησης και Ελέγχου 
των Συνόρων (εφεξής Ε.Σ.Κ.Ε.Ε.Σ.) με έδρα το κτίριο 
του Αρχηγείου Λιμενικού Σώματος- Ελληνικής Ακτοφυ¬ 
λακής στον Πειραιά. Στις διεθνείς σχέσεις του χρησιμο¬ 
ποιείται ο αγγλικός όρος ΝείίοπεΙ Βοιάθΐ· Μοηίΐοηηρ εηά 
ΟοπΙιόΙ Οοοιάίηείίοη ΟθηΙθΓ (ΝΒΜΟΟ). 

2. Το Ε.Σ.Κ.Ε.Ε.Σ. αποτελεί αυτοτελή Υπηρεσία που υ¬ 
πάγεται απευθείας στον Υπουργό Προστασίας του Πολί¬ 
τη, με αρμοδιότητα το συντονισμό της δράσης μεταξύ 
των αρμόδιων Ελληνικών Αρχών στα εξωτερικά σύνορα, 
τη συνεργασία με τα θεσμικά όργανα της Ε.Ε., τις αρμό¬ 
διες Αρχές τρίτων χωρών και τους διεθνείς οργανισμούς 
που είναι υπεύθυνοι για τη διαχείριση των συνόρων, κα¬ 
θώς και την εποπτεία της εφαρμογής των κοινοτικών και 
εθνικών μέτρων σχετικά με τη διαχείριση των εξωτερι¬ 
κών συνόρων της Χώρας. 

3. Το Ε.Σ.Κ.Ε.Ε.Σ στελεχώνεται από το αναγκαίο για 
τη λειτουργία του προσωπικό των Υπηρεσιών του Υ¬ 
πουργείου Προστασίας του Πολίτη, που αποσπάται σε 
αυτή για χρονικό διάστημα μέχρι τριών ετών που μπορεί 
να ανανεώνεται μία φορά. Επίσης, στο Κέντρο μπορεί να 
αποσπάται και προσωπικό των Υπουργείων Οικονομικών, 
Εθνικής Αμυνας και Μεταφορών, Υποδομών και Δικτύων, 
με κοινή απόφαση των Υπουργών Προστασίας του Πολί¬ 
τη και του καθ' ύλην αρμόδιου Υπουργού. Ως προϊστάμε¬ 
νος του Κέντρου τοποθετείται με απόφαση του Υπουρ¬ 
γού Προστασίας του Πολίτη ανώτατος αξιωματικός της 
Ελληνικής Αστυνομίας ή του Λιμενικού Σώματος-Ελλη- 
νικής Ακτοφυλακής. Οι διατάξεις του άρθρου 18 παρά¬ 
γραφοι 5 και 6 εδάφιο α' του ν. 3614/2007 (Α' 267) έ¬ 
χουν ανάλογη εφαρμογή και στο ανωτέρω προσωπικό. 

4. Με τον Οργανισμό που εκδίδεται, σύμφωνα με τις 
διατάξεις του άρθρου 20 του ν. 2503/1997 (Α' 107), μπο¬ 
ρεί να συνιστώνται και νέες οργανικές θέσεις για τις α¬ 
νάγκες του Ε.Σ.Κ.Ε.Ε.Σ.. Η έναρξη λειτουργίας του 
Ε.Σ.Κ.Ε.Ε.Σ. καθορίζεται με απόφαση του Υπουργού 
Προστασίας του Πολίτη. 

Άρθρο 28 

Μεταβατικές- Καταργούμενες διατάξεις 

1. Από την έναρξη ισχύος του παρόντος νόμου καταρ- 
γείται το άρθρο 84 του κωδικοποιημένου νόμου 


2873/1922 «Περί Ναυτικού Απομαχικού Ταμείου» (Α' 
249), όπως τροποποιήθηκε με το από 7 Οκτωβρίου 1925 
προεδρικό διάταγμα «Περί τροποποιήσεως διατάξεων 
περί ναυτικού μεταλλίου» (Α' 299). 

2. Η ισχύς των διατάξεων των άρθρων 111 και 112 του 
ν. 4055/2012 (Α' 51) αρχίζει από την ημερομηνία δημοσί¬ 
ευσης του νόμου αυτού, ήτοι από τη 12η Μαρτίου 2012. 

ΜΕΡΟΣ Γ 

ΡΥΘΜΙΣΕΙΣ ΘΕΜΑΤΩΝ ΥΠΟΥΡΓΕΙΟΥ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Αρθρο 29 

Ρύθμιση θεμάτων Κοινωφελούς Ιδρύματος 
«Ερρίκος Ντυνάν» 

1. Στην παράγραφο 2 του άρθρου 49 του ν. 2082/1992 
(Α' 158) στο άρθρο 2 «σκοπός» προστίθεται παράγρα¬ 
φος 2 ως ακολούθως: 

«2. Για την εξυπηρέτηση των αναγκών του, το Κοινω¬ 
φελές Ιδρυμα ΕΡΡΙΚΟΣ ΝΤΥΝΑΝ μπορεί να: 

α) Πωλεί, μισθώνει, προβαίνει σε χρηματοδοτική μί¬ 
σθωση και εκμεταλλεύεται, εν γένει, τα περιουσιακά του 
στοιχεία, συμπεριλαμβανομένου και του Νοσηλευτικού Ι¬ 
δρύματος ως ομάδας περιουσίας. Στην περίπτωση πώλη¬ 
σης ή εκμίσθωσης του Νοσηλευτικού Ιδρύματος θα ε¬ 
φαρμόζεται η παράγραφος 7 του άρθρου 6, η οποία α¬ 
παιτεί αυξημένη πλειοψηφία 2/3 των παρόντων μελών 
του Διοικητικού Συμβουλίου. 

β) Ιδρύει εταιρείες, με σκοπό που συνάδει με τους 
σκοπούς του.» 

2. Στην παράγραφο 2 του άρθρου 49 του ν. 2082/1992 
(Α' 158) στο άρθρο 3 «περιουσία -πόροι» η περίπτωση 
στ' αντικαθίσταται ως εξής: 

«στ) Έσοδα από εκποίηση περιουσιακών του στοιχείων.» 

Άρθρο 30 

1. Προστίθεται περίπτωση η' στην παράγραφο 1 του 
άρθρου 35 του ν. 3918/2011 (Α' 31) ως εξής: 

«η) Για τα εμβόλια του Εθνικού Προγράμματος εμβο¬ 
λιασμών οι Κάτοχοι άδειας κυκλοφορίας απαλλάσσονται 
της υποχρέωσης καταβολής των επιστροφών του παρό¬ 
ντος.» 

2. Στην περίπτωση γ' της παρ. 2 του άρθρου 12 του 
ν. 3816/2010 (Α' 6) στο πρώτο εδάφιο η υποπερίπτωση ί 
αντικαθίσταται ως ακολούθως: 

«ί) για αποκλειστική διάθεση από νοσοκομεία, ιδιωτι¬ 
κές κλινικές και από τα φαρμακεία του ΕΟΠΥΥ». 

Αρθρο 31 

Επαγγελματικές Σχολές Βοηθών Νοσηλευτών (ΕΠΑ.Σ.) 

1) Τα προβλεπόμενα από τις διατάξεις: 

α) των άρθρων 1 και 8 του π.δ. 130/1987 (Α' 72) «Σύ¬ 
σταση Μέσης Τεχνικής Επαγγελματικής Νοσηλευτικής 
Σχολής στο Γενικό Νοσοκομείο Σάμου και έγκριση του 
Οργανισμού αυτής», 

β) των άρθρων 1 και 9 του π.δ 60/1991 (Α' 28) «Ιδρυση 
Μέσης Τεχνικής Επαγγελματικής Νοσηλευτικής Σχολής 
με οικοτροφείο στο Κρατικό Θεραπευτήριο Λέρου και έ¬ 
γκριση του οργανισμού αυτής», 

γ) των άρθρων 1 και 8 του π.δ. 137/1987 (Α' 75) «Σύ¬ 
σταση Μέσης Τεχνικής Επαγγελματικής Νοσηλευτικής 

Σχολής στο Γενικό Νοσοκομείο Κομοτηνής και έγκριση 
του Οργανισμού αυτής», 

δ) των άρθρων 1 και 8 του π.δ. 129/1987 (Α' 72) « Σύ¬ 
σταση Μέσης Τεχνικής Επαγγελματικής Νοσηλευτικής 
Σχολής στο Γενικό Νοσοκομείο Τρικάλων και έγκριση 
του Οργανισμού αυτής», 

ε) του άρθρου 1 του π.δ. 362/1993 (Α' 155) « Ίδρυση 
Μέσης Τεχνικής Επαγγελματικής Νοσηλευτικής Σχολής 
στο Γενικό Νοσοκομείο Καρπενησιού με οικοτροφείο και 
έγκριση του Οργανισμού αυτής», και 

στ) των άρθρων 1 και 8 του π.δ 136/1987 (Α' 75) « Σύ¬ 
σταση Μέσης Τεχνικής Επαγγελματικής Νοσηλευτικής 
Σχολής στο Γενικό Νοσοκομείο Κέρκυρας και έγκριση 
του Οργανισμού αυτής», 

ζ) των άρθρων 1 και 9 του π.δ. 377/1990 (Α' 149) «Ι¬ 
δρυση Μέσης Τεχνικής Επαγγελματικής Νοσηλευτικής 
Σχολής στο Γενικό Νοσοκομείο Αγίου Νικολάου και έ¬ 
γκριση του οργανισμού αυτής», 

η) των άρθρων 1 και 8 του π.δ. 128/1987 (Α' 71) «Σύ¬ 
σταση Μέσης Τεχνικής Επαγγελματικής Νοσηλευτικής 
Σχολής στο Παναρκαδικό Γενικό Νοσοκομείο Τρίπολης 
«Η ΕΥΑΓΓΕΛΙΣΤΡΙΑ» και εγκρίσεως του Οργανισμού αυ¬ 
τής», 

θ) των άρθρων 1 και 8 του π.δ. 120/1987 «Σύσταση Μέ¬ 
σης Τεχνικής Επαγγελματικής Νοσηλευτικής Σχολής 
στο Βαλλιάνειο και Βέγειο Γενικό Νοσοκομείο Κεφαλλη¬ 
νίας «ΑΓΙΟΣ ΓΕΡΑΣΙΜΟΣ» και εγκρίσεως του οργανι¬ 
σμού αυτής», 

οικοτροφεία και τα τμήματα Μαθητικής Μέριμνας κα- 
ταργούνται. 

2) Από τη δημοσίευση του νόμου αυτού καταργείται: 
α) η ΕΠΑ.Σ. Βοηθών Νοσηλευτών του Γ.Ν. Γιαννιτσών 
που ιδρύθηκε με το π.δ. 61/1991 (Α' 28), β) η ΕΠΑ.Σ. Βοη¬ 
θών Νοσηλευτών του Γ.Ν. Θεσ/νίκης «Γ. ΓΕΝΝΗΜΑ- 
ΤΑΣ», που ιδρύθηκε με το π.δ. 375/1990 (Α' 148), γ) η Ε¬ 
ΠΑ.Σ. Βοηθών Νοσηλευτών του Γ.Ν. Παίδων Πεντέλης, 
που ιδρύθηκε με το από 27.5.1955 βασιλικό διάταγμα (Α' 
152), καθώς και τις κοινές υπουργικές αποφάσεις Α3β/οικ. 
7508/1985 (Β' 332) και Α3β/οικ. 283/1988 (Β' 6), δ) η Ε¬ 
ΠΑ.Σ. Βοηθών Νοσηλευτών του Π.Γ.Ν. Θεσ/νίκης «ΑΧΕ¬ 
ΠΑ», που ιδρύθηκε με το β.δ. 589/1968 (Α' 199) και το 
ν.δ. 621/1969 (Α' 191), όπως τροποποιήθηκε με το β.δ. 
291/1972 (Α' 67) και το π.δ. 302/1978 (Α' 64), ε) η Ε¬ 
ΠΑ.Σ. Βοηθών Νοσηλευτών του Γ.Ν. «ΑΣΚΛΗΠΙΕΙΟ 
ΒΟΥΛΑΣ», που ιδρύθηκε με π.δ. 697/1974 (Α' 302). 

Το μόνιμο και με σχέση εργασίας ιδιωτικού δικαίου αο¬ 
ρίστου χρόνου προσωπικό που υπηρετεί στις εν λόγω Ε¬ 
ΠΑ.Σ. κατά τη δημοσίευση του νόμου αυτού, μεταφέρε- 
ται σε κενές οργανικές θέσεις αντίστοιχης κατηγορίας, 
κλάδου, βαθμού και ειδικότητας για τις οποίες κατέχει 
τα τυπικά προσόντα στα αντίστοιχα νοσοκομεία των ο¬ 
ποίων αποτελούν παράρτημα οι ΕΠ.ΑΣ.. Εάν δεν υφίστα- 
νται κενές οργανικές θέσεις, η μεταφορά γίνεται σε 
προσωποπαγή θέση που συνιστάται με την πράξη μετα¬ 
φοράς. 

Η μεταφορά και τοποθέτηση του ανωτέρω προσωπι¬ 
κού γίνεται με διαπιστωτική πράξη του Διοικητή του οι¬ 
κείου νοσοκομείου. 

Άρθρο 32 

1. Στο τέλος της παρ. 1 του άρθρου 30 του ν. 4024/2011 
(Α' 226) προστίθεται εδάφιο ως ακολούθως: 

«Στους Διασώστες Πληρώματα ασθενοφόρων του 


Ε.Κ.Α.Β. χορηγείται αποζημίωση για την προμήθεια της 
στολής, το ύψος και ο τρόπος καταβολής του οποίου ο¬ 
ρίζονται με κοινή απόφαση των Υπουργών Οικονομικών 
και Υγείας και Κοινωνικής Αλληλεγγύης. Με όμοια κοινή 
υπουργική απόφαση το ύψος του επιδόματος μπορεί να 
αναπροσαρμόζεται ανά διετία.» 

2. Στο τέλος του δεύτερου εδαφίου της παρ. 1 του 
ν. 4024/2011 (Α' 226) προστίθεται εδάφιο ως εξής: 

«Ειδικά για τα πληρώματα ασθενοφόρων του Ε.ΚΑ.Β., 
οι ώρες απογευματινής υπερωριακής εργασίας δεν μπο¬ 
ρεί να υπερβαίνουν τις τριάντα τρεις (33) ώρες ανά υ¬ 
πάλληλο μηνιαίως.» 

3. Για το πάσης φύσεως προσωπικό του Ε.Κ.Α.Β. η 
προβλεπόμενη ισόποση παρακράτηση αποδοχών της 
παρ. 1 του άρθρου 3 του ν. 4051/2012 (Α' 40) παρατείνε- 
ται μέχρι και το μήνα Δεκέμβριο του 2012. 

Άρθρο 33 

Η ισχύς του άρθρου 39 του ν. 3418/2005 «Κώδικας Ια¬ 
τρικής Δεοντολογίας» (Α' 287) επεκτείνεται και στους 
Οδοντιάτρους που παρακολούθησαν από 28 Νοεμβρίου 
2005 ή παρακολουθούν τα μεταπτυχιακά προγράμματα 
των Ορθοδοντικών Τμημάτων των Οδοντιατρικών Σχο¬ 
λών Αθηνών και Θεσσαλονίκης. 

Άρθρο 34 

Φυσικοί Νοσοκομείων -Ακτινοφυσικοί Ιατρικής 

1. Για την επαγγελματική απασχόληση των Φυσικών 
Νοσοκομείων- Ακτινοφυσικών Ιατρικής σε τμήματα Ια¬ 
τρικής Φυσικής των Νοσηλευτικών ιδρυμάτων ή γενικό¬ 
τερα σε χώρους εφαρμογών της ιατρικής φυσικής, απαι¬ 
τείται άδεια άσκησης επαγγέλματος Φυσικού Νοσοκο¬ 
μείων Ακτινοφυσικών Ιατρικής που χορηγείται με από¬ 
φαση της αρμόδιας Διεύθυνσης της Περιφέρειας, ύστε¬ 
ρα από γνώμη Επιτροπής που αποτελείται από: 

α) Δύο Καθηγητές ή Αναπληρωτές Καθηγητές της Ια¬ 
τρικής Φυσικής Ελληνικών Πανεπιστημίων ή Διευθυντές 
Τμημάτων Ιατρικής Φυσικής Δημόσιων Νοσοκομείων. 

β) Έναν Καθηγητή Πανεπιστημίου της Ακτινολογίας ή 
Διευθυντή Τμήματος Ακτινολογίας και έναν Καθηγητή 
του Πανεπιστημίου ή Πολυτεχνείου σε γνωστικό αντικεί¬ 
μενο μη Ιοντιζουσών Ακτινοβολιών (για τους υποψηφί¬ 
ους που έχουν τα προσόντα της παραγράφου 3.2 του 
παρόντος άρθρου). 

γ) Έναν εκπρόσωπο της Ελληνικής Επιτροπής Ατομι¬ 
κής Ενέργειας. 

δ) Έναν εκπρόσωπο του Υπουργείου Υγείας και Κοινω¬ 
νικής Αλληλεγγύης. 

Η συγκρότηση της Επιτροπής γίνεται με απόφαση του 
Υπουργού Υγείας και Κοινωνικής Αλληλεγγύης. Με την 
ίδια απόφαση ορίζεται και ο Πρόεδρος αυτής. 

2. α) Η Επιτροπή συγκροτείται σύμφωνα με την παρά¬ 
γραφο 1 του άρθρου αυτού και συγκαλείται σε τακτικές 
συνεδριάσεις ανά εξάμηνο από τη Διεύθυνση Επαγγελ¬ 
μάτων Υγείας και Πρόνοιας του Υπουργείου Υγείας και 
Κοινωνικής Αλληλεγγύης. Η Επιτροπή μελετά τους φα¬ 
κέλους των υποψηφίων και κάνει δεκτούς για εξετάσεις 
όσους διαθέτουν τα προσόντα που αναφέρονται στις πα¬ 
ραγράφους 3.1 και 3.2 του άρθρου αυτού. 

β) Οι υποψήφιοι εξετάζονται γραπτά, κυρίως στα θέμα¬ 
τα της πρακτικής εξάσκησης με στόχο τη διαπίστωση 
της ικανότητας και εμπειρίας των υποψηφίων να αντιμε- 

τωπίσουν προβλήματα που παρουσιάζονται στα εργα¬ 
στήρια ακτινοβολιών. Τα θέματα των εξετάσεων προέρ¬ 
χονται από τη φυσική της ακτινοθεραπείας, τη φυσική 
της πυρηνικής ιατρικής, τη φυσική της ακτινοδιαγνωστι¬ 
κής και την ακτινοπροστασία. 

γ) Η Επιτροπή εισηγείται τη χορήγηση άδειας άσκησης 
επαγγέλματος Φυσικού Νοσοκομείων - Ακτινοφυσικού 
Ιατρικής στους υποψηφίους που κρίθηκαν επιτυχείς στις 
εξετάσεις. 

δ) Υποψήφιοι με μεταπτυχιακή εκπαίδευση σε θέματα 
ιατρικής φυσικής εκτός της περιοχής των ιοντιζουσών α¬ 
κτινοβολιών, ήτοι υποψήφιοι της παραγράφου 3.2 του 
άρθρου αυτού, εξετάζονται γραπτά, κυρίως σε θέματα 
μη ιοντιζουσών ακτινοβολιών (π.χ. Ι 338 Γ, μαγνητική τομο¬ 
γραφία, υπερήχους), για τη χορήγηση άδειας άσκησης ε¬ 
παγγέλματος Φυσικού Νοσοκομείων εκτός της περιοχής 
των ιοντιζουσών ακτινοβολιών. 

ε) Υποψήφιοι για τους οποίους υπάρχει αμφιβολία 
σχετικά με την υπαγωγή του προγράμματος εκπαίδευ¬ 
σής τους στην «Ιατρική Φυσική» και τις απαιτούμενες για 
φυσικούς Νοσοκομείων γνώσεις γίνονται δεκτοί ή μη 
στις εξετάσεις κατά την κρίση της Επιτροπής. 

3. α) Για τη συμμετοχή στις εξετάσεις για τη χορήγηση 
άδειας άσκησης επαγγέλματος Φυσικού Νοσοκομείων - 
Ακτινοφυσικού Ιατρικής απαιτείται: 

αα) Πτυχίο Φυσικής Πανεπιστημίου της Ελλάδας ή Δί¬ 
πλωμα αποφοίτου της Σχολής Εφαρμοσμένων Μαθημα¬ 
τικών και Φυσικών Επιστημών του Ε.Μ.Π. με κατεύθυνση 
Εφαρμοσμένης Φυσικής ή ισότιμων σχολών άλλης χώ¬ 
ρας. 

αβ) Μεταπτυχιακός τίτλος σπουδών στην ιατρική ακτι- 
νοφυσική της ημεδαπής ή ισότιμου της αλλοδαπής, διάρ¬ 
κειας τουλάχιστον ενός έτους. Ο μισός κατ’ ελάχιστο 
χρόνος της μεταπτυχιακής εκπαίδευσης θα πρέπει να α¬ 
φορά εκπαίδευση στην ιατρική ακτινοφυσική (Φυσική της 
Ακτινοθεραπείας, Φυσική της Ακτινοδιαγνωστικής και 
Φυσική της Πυρηνικής Ιατρικής). 

αγ) Δώδεκα μήνες πρακτική άσκηση, 4 μήνες στη Φυ¬ 
σική της ακτινοθεραπείας, 4 μήνες στη Φυσική της πυρη¬ 
νικής Ιατρικής, 4 μήνες στη Φυσική της ακτινοδιαγνωστι¬ 
κής και λοιπών συστημάτων απεικόνισης. Η άσκηση αυτή 
γίνεται σε Νοσηλευτικά Ιδρύματα της Ελλάδας ή άλλης 
χώρας και αποδεικνύεται με βεβαίωση του Διευθυντή 
της αντίστοιχης Μονάδας ή του Τμήματος Φυσικής και 
θεώρηση για τη γνησιότητα υπογραφής και του περιεχο¬ 
μένου από το Διοικητικό Διευθυντή του Νοσηλευτικού Ι¬ 
δρύματος. 

β) Για τη συμμετοχή στις εξετάσεις για τη χορήγηση ά¬ 
δειας άσκησης επαγγέλματος Φυσικού Νοσοκομείων ε¬ 
κτός της περιοχής των Ιοντιζουσών Ακτινοβολιών απαι¬ 
τείται: 

βα) Πτυχίο Φυσικής Ελληνικού Πανεπιστημίου ή Δίπλω¬ 
μα αποφοίτου της Σχολής Εφαρμοσμένων Μαθηματικών 
και Φυσικών Επιστημών του Ε.Μ.Π. με κατεύθυνση Εφαρ¬ 
μοσμένης Φυσικής ή ισότιμων Σχολών άλλης Χώρας. 

ββ) Μεταπτυχιακό τίτλο σπουδών στην ιατρική ακτινο- 
φυσική της ημεδαπής ή ισότιμου της αλλοδαπής, διάρ¬ 
κειας τουλάχιστον ενός έτους. 

4. α) Οσοι υποψήφιοι είχαν γίνει δεκτοί για εξετάσεις 
κατά τη δημοσίευση του παρόντος και είχαν δοκιμασθεί 
με επιτυχία έστω και σε ένα μάθημα, μπορούν να ολο¬ 
κληρώσουν τη διαδικασία των εξετάσεων αυτών για τα 
υπόλοιπα μαθήματα. 

β) Άδειες άσκησης επαγγέλματος Φυσικών Νοσοκο¬ 


μείων Ακτινοφυσικών Ιατρικής και Φυσικών Νοσοκομεί¬ 
ων εκτός της περιοχής των Ιοντιζουσών Ακτινοβολιών 
που έχουν εκδοθεί μέχρι τη δημοσίευση του παρόντος 
σύμφωνα με την υπ’ αριθμόν Α2 στ. οικ. 2073/20.4.1983 
(Β' 280) υπουργική απόφαση, όπως τροποποιήθηκε με 
την αριθμόν Υ7α.ΓΠ/οικ.35776/12.3.2009 (Β' 532) όμοια 
της, είναι καθ’ όλα έγκυρες. 

5. Η παράγραφος 1 εδάφιο ε' του άρθρου 5 του ν.δ. 
181/1974 «Περί προστασίας εξ ιοντιζουσών ακτινοβο¬ 
λιών» (Α' 347) καταργείται. Διατάξεις αποφάσεων που 
ρυθμίζουν διαφορετικά τα θέματα της χορήγησης άδειας 
άσκησης επαγγέλματος Φυσικού Νοσοκομείων - Ακτινο- 
φυσικού Ιατρικής και Φυσικού Νοσοκομείων εκτός της 
περιοχής των Ιοντιζουσών Ακτινοβολιών, καταργούνται. 

Άρθρο 35 

Προθετικοί 

Στις διατάξεις των παραγράφων 1, 2 και 3 του άρθρου 
7 του ν. 2072/1992 (Α' 125) υπάγονται και όσοι απέκτη¬ 
σαν τις προϋποθέσεις μετά την έναρξη ισχύος του νό¬ 
μου αυτού. 

Αδειες, οι οποίες χορηγήθηκαν σε όσους απέκτησαν 
τις ανωτέρω προϋποθέσεις μετά την έναρξη ισχύος του 
ν. 2072/1992, ισχύουν και δεν επανεξετάζονται. 

Άρθρο 36 
Οπτικοί 

Το τελευταίο εδάφιο της παρ. 1 του άρθρου 10 του 
ν. 971/1979, όπως τροποποιήθηκε με την παράγραφο 2 
του άρθρου 14 του ν. 3661/2008 (Α' 89), καταργείται. 

Άρθρο 37 

Ρυθμίσεις για το επάγγελμα των Οδοντοτεχνιτών και 
των Βοηθών Οδοντοτεχνιτών 

1. Οι πτυχιούχοι της παρ. 3 του άρθρου 24 του ν. 3868/2010 
(Α' 129) μπορούν να λάβουν μέρος στις εξετάσεις για 
την απόκτηση βεβαίωσης επιτυχίας οδοντοτεχνίτη, μέ¬ 
χρι το τέλος του 2016. Οι εξετάσεις διενεργούνται στην 
Αθήνα μία φορά κατ’ έτος. 

2. Η προβλεπόμενη από την παράγραφο 5 του άρθρου 
24 του ν. 3868/2010 (Α' 129) άδεια χορηγείται από τις 
αρμόδιες υπηρεσίες των περιφερειών της χώρας. 

3. Η παρ. 6 του άρθρου 24 του ν. 3868/2010 (Α' 129) 
καταργείται. 

Άρθρο 38 

Αισθητικοί 

1. Η παρ. 1 του άρθρου 1 του ν.δ. 361/1969 (Α' 244) α¬ 
ντικαθίσταται ως ακολούθως: 

«1. Υπό τον όρο αισθητικός νοείται ο κάτοχος πτυχίου 
του τμήματος αισθητικής της Σχολής Επαγγελμάτων Υ¬ 
γείας και Πρόνοιας των Τεχνολογικών Εκπαιδευτικών Ι¬ 
δρυμάτων της ημεδαπής ή πτυχίου ισότιμου και αντίστοι¬ 
χου της αλλοδαπής. Γ ια την ισοτιμία και την αντιστοιχία 
του πτυχίου αποφαίνεται ο ΔΟΑΤΑΠ.» 

2. Το άρθρο 3 του ν.δ. 361/1969 (Α' 244) αντικαθίστα¬ 
ται ως ακολούθως: 

«Άρθρο 3 

Για την άσκηση του επαγγέλματος του αισθητικού α- 

παιτείται άδεια άσκησης επαγγέλματος, η οποία χορη¬ 
γείται από τις αρμόδιες υπηρεσίες των Περιφερειών της 
χώρας, σε όσους κατέχουν πτυχίο του τμήματος Αισθη¬ 
τικής της Σχολής Επαγγελμάτων Υγείας και Πρόνοιας 
των Τεχνολογικών Εκπαιδευτικών Ιδρυμάτων της ημεδα¬ 
πής ή πτυχίο ισότιμο και αντίστοιχο της αλλοδαπής. Για 
την ισοτιμία και την αντιστοιχία του πτυχίου αποφαίνεται 
οΔΟΑΤΑΠ.» 

3. Το άρθρο 2 του ν.δ. 361/1969 (Α' 244) καταργείται. 

Άρθρο 39 

Θέματα επαγγελμάτων υγείας και πρόνοιας 

Στην παρ. 4 του άρθρου 52 του ν. 2519/1997 (Α' 165), 
όπως συμπληρώθηκε με την παρ. 5 του άρθρου 27 του 
ν. 2646/1998 (Α' 236), οι λέξεις «συναφούς επαγγέλμα¬ 
τος υγείας» αντικαθίστανται με τις λέξεις «επαγγέλμα¬ 
τος υγείας και πρόνοιας». 

Άρθρο 40 

Πανελλήνιος Σύλλογος Επισκεπτών Υγείας 

1. Συστήνεται νομικό πρόσωπο δημοσίου δικαίου 
(Ν.Π.Δ.Δ.) υπό την επωνυμία «Πανελλήνιος Σύλλογος Ε- 
πισκεπτών-Επισκεπτριών Υγείας» (Π.Σ.Ε.Υ.), με έδρα 
την Αθήνα, πλήρως αυτοδιοικούμενο, το οποίο υπάγεται 
στην εποπτεία του Υπουργού Υγείας και Κοινωνικής Αλ¬ 
ληλεγγύης. 

2. Σκοποί του Π.Σ.Ε.Υ. είναι: α) Ο σχεδιασμός, η ανά¬ 
πτυξη και η αξιολόγηση των υπηρεσιών φροντίδας υγεί¬ 
ας και περίθαλψης, με έμφαση στην παροχή υπηρεσιών 
στο σπίτι, στους χώρους εκπαίδευσης, στους χώρους 
εργασίας και γενικότερα στην κοινότητα, για την εξα¬ 
σφάλιση υψηλής στάθμης υπηρεσιών υγείας και ποιότη¬ 
τας ζωής για το κοινωνικό σύνολο, β) η διατύπωση ειση¬ 
γήσεων σε θέματα φροντίδας υγείας και περίθαλψης με 
δική του πρωτοβουλία ή κατόπιν πρόσκλησης από τον Υ¬ 
πουργό Υγείας και Κοινωνικής Αλληλεγγύης, γ) η εισή¬ 
γηση σε θέματα εκπαίδευσης, μετεκπαίδευσης, συνεχι¬ 
ζόμενης εκπαίδευσης και επιμόρφωσης του κλάδου Επι¬ 
σκεπτών Υγείας, η αξιοποίηση για το σκοπό αυτόν υπο¬ 
τροφιών και εκπαιδευτικών προγραμμάτων, καθώς και η 
υλοποίησή τους, δ) η έκδοση των απαιτούμενων πιστο¬ 
ποιητικών για την απόκτηση της άδειας άσκησης επαγ¬ 
γέλματος στα μέλη του, η έκδοση και ετήσια ανανέωση 
του δελτίου ταυτότητας Επισκέπτη Υγείας, η τήρηση 
των μητρώων, καθώς και ο περιορισμός της αντιποίησης 
της άσκησης του επαγγέλματος, ε) ο καθορισμός και η 
διασφάλιση της ελεύθερης άσκησης του επαγγέλματος 
του Επισκέπτη Υγείας, στ) η εισήγηση στα αρμόδια θε¬ 
σμικά όργανα για τον καθορισμό των πράξεων φροντί¬ 
δας υγείας και την τιμολόγησή τους, ζ) ο έλεγχος τήρη¬ 
σης του Κώδικα Δεοντολογίας των Επισκεπτών Υγείας 
και η προαγωγή των δεοντολογικών ηθών και εθίμων α¬ 
πό τα μέλη του Π.Σ.Ε.Υ. κατά την άσκηση του επαγγέλ¬ 
ματος. 

3. Μέλη του Π.Σ.Ε.Υ. είναι υποχρεωτικά όλοι οι πτυχι- 
ούχοι Επισκέπτες Υγείας που είναι απόφοιτοι: αα) Τμη¬ 
μάτων Επισκεπτών/- τριών Υγείας Τ.Ε.Ι., αβ) Ανωτέρας 
Σχολής Επισκεπτριών Αδερφών και Νοσοκόμων (ΑΣΕ- 
ΑΝ), αγ) Ανωτέρας Σχολής Αδερφών Νοσοκόμων και Ε- 
πισκεπτριών του ΠΙΚΠΑ, αδ) Ανωτέρας Σχολής Αδερφών 
Νοσοκόμων και Επισκεπτριών του Ελληνικού Ερυθρού 
Σταυρού και αε) των Σχολών/Τμημάτων της αλλοδαπής 


των οποίων τα πτυχία έχουν αναγνωριστεί ως ισότιμα με 
τα πτυχία επισκέπτη υγείας της ημεδαπής, από τις αρμό¬ 
διες υπηρεσίες. Όλοι οι ανωτέρω Επισκέπτες Υγείας υ- 
ποχρεούνται να εγγραφούν στον Π.Σ.Ε.Υ.. Αλλοδαποί 
που δικαιούνται σύμφωνα με τις διατάξεις της Ευρωπαϊ¬ 
κής Ένωσης να ασκούν το επάγγελμα του Επισκέπτη Υ¬ 
γείας στην Ελλάδα, υποχρεούνται να γίνουν μέλη του 
Π.Σ.Ε.Υ., με τα ίδια δικαιώματα και υποχρεώσεις που έ¬ 
χουν τα υπόλοιπα μέλη του Συλλόγου. 

4. Τα όργανα διοίκησης του Π.Σ.Ε.Υ. είναι η Γενική Συ¬ 
νέλευση των τακτικών μελών του και το Διοικητικό Συμ¬ 
βούλιο, τα οποία έχουν έδρα την Αθήνα. Η θητεία των 
μελών του Διοικητικού Συμβουλίου του Π.Σ.Ε.Υ. είναι 
τριετής. 

5. Για την έκδοση από τις κατά τόπους Περιφέρειες 
της άδειας άσκησης του επαγγέλματος του Επισκέπτη 
Υγείας, οι Επισκέπτες Υγείας οφείλουν να συμπεριλά- 
βουν, μεταξύ των δικαιολογητικών, και βεβαίωση εγγρα¬ 
φής στον Π.Σ.Ε.Υ.. Με την παραλαβή της άδειας άσκη¬ 
σης επαγγέλματος υποχρεούνται να την καταθέσουν ά¬ 
μεσα στον Π.Σ.Ε.Υ.. 

6. Οποιος ασκεί το επάγγελμα του Επισκέπτη Υγείας 
χωρίς να έχει άδεια άσκησης επαγγέλματος διώκεται 
ποινικά σύμφωνα με το άρθρο 458 του Ποινικού Κώδικα. 

7. Με προεδρικό διάταγμα, που θα εκδοθεί κατόπιν 
προτάσεως του Υπουργού Υγείας και Κοινωνικής Αλλη¬ 
λεγγύης, θα ρυθμιστούν οι ειδικότεροι κανόνες οργάνω¬ 
σης και λειτουργίας του «Π.Σ.Ε.Υ.», οι ειδικότεροι σκο¬ 
ποί του Συλλόγου, καθώς και περαιτέρω σκοποί αυτού, 
διάκριση των μελών σε τακτικά μέλη, αρωγά μέλη και ε¬ 
πίτιμα μέλη, η ιδιότητα εκάστης κατηγορίας των μελών, 
ο τρόπος εγγραφής των μελών κάθε κατηγορίας του και 
η καταβαλλόμενη από τα μέλη εισφορά, οι πόροι του 
Συλλόγου, τα όργανα διοίκησής του, η θητεία των οργά¬ 
νων και οι αρμοδιότητές τους, ο τρόπος εκλογής των με¬ 
λών σε αυτά, η σύσταση πειθαρχικού συμβουλίου, τα 
πειθαρχικά παραπτώματα και οι πειθαρχικές ποινές που 
αυτό θα επιβάλει, οι προβλεπόμενες στον Π.Σ.Ε.Υ. θέ¬ 
σεις προσωπικού, καθώς και κάθε άλλο σχετικό θέμα 
που αφορά την ίδρυση και τη λειτουργία του Π.Σ.Ε.Υ.. 

Άρθρο 41 

Ρυθμίσεις θεμάτων Νοσοκομείων ΕΣΥ, Κέντρων 
Υγείας και ΟΚΑΝΑ 

1. Τα νοσοκομεία του ΕΣΥ, τα Κέντρα Υγείας νησιωτι¬ 
κών, ορεινών και απομακρυσμένων περιοχών και ο «Ορ¬ 
γανισμός κατά των Ναρκωτικών» δύναται για την κάλυ¬ 
ψη των αναγκών τους σε προσωπικό και για την προσή¬ 
κουσα λειτουργία τους και των Θεραπευτικών Μονάδων 
του ΟΚΑΝΑ, εφόσον δεν επαρκεί το προσωπικό τους, να 
συνεργάζεται με ιατρούς ψυχιάτρους, ιατρούς παθολό¬ 
γους ή και γενικούς ιατρούς, ψυχολόγους, κοινωνικούς 
λειτουργούς και νοσηλευτές, υπό καθεστώς έκδοσης α¬ 
πό αυτούς δελτίου απόδειξης παροχής υπηρεσιών για 
τις παρεχόμενες υπηρεσίες τους. Η σχετική δαπάνη κα¬ 
λύπτεται από ίδιους πόρους τους. 

2. Στο άρθρο 8 του ν. 2889/2001 (Α' 37) προστίθεται 
παράγραφος 2 ως ακολούθως: 

«2. Η Νοσηλευτική Υπηρεσία διαρθρώνεται σε τομείς 
επικεφαλής των οποίων είναι τομεάρχες, που ορίζονται 
από τον Διοικητή της οικείας Δ.Υ.ΠΕ., μετά από επιλογή 
τους από το Υπηρεσιακό Συμβούλιο της ίδιας Δ.Υ.ΠΕ..» 

3. Το πρώτο εδάφιο της παρ. 2 του άρθρου 17 του 

ν. 1397/1983 (Α' 143) και το πρώτο εδάφιο της παρ. 5 του 
άρθρου 18 του ν. 1397/1983 (Α' 143) αντικαθίστανται ως 
ακολούθως: 

«Υπεύθυνος για το συντονισμό της Επιστημονικής 
Λειτουργίας του Κέντρου Υγείας είναι ιατρός οποιοσδή¬ 
ποτε ειδικότητας ή οδοντίατρος, ο οποίος κατέχει βαθμό 
Διευθυντή Ε.Σ.Υ. και ορίζεται με απόφαση του Διοικητή 
της οικείας Υγειονομικής Περιφέρειας.» 

4. Οι οφειλές των νοσοκομείων του ΕΣΥ, του Ωνάσει- 
ου Καρδιοχειρουργικού Κέντρου, του Π.Γ.Ν. Παπαγεωρ- 
γίου, του Αιγινήτειου Νοσοκομείου Αθηνών, του Αρεταί- 
ειου Νοσοκομείου Αθηνών και του ΟΚΑΝΑ, οι οποίες έ¬ 
χουν προκύψει από την προμήθεια φαρμάκων, υγειονομι¬ 
κού υλικού, αντιδραστηρίων και ορθοπεδικού υλικού της 
περιόδου των ετών 2007 - 2009, που δεν υπήχθησαν στη 
ρύθμιση του άρθρου 27 του ν. 3867/2010 (Α' 128), ανε¬ 
ξαρτήτως του λόγου, δεν εκκαθαρίζονται από τους φο¬ 
ρείς με τη συνήθη διαδικασία. Η καταβολή των υποχρεώ¬ 
σεων αυτών θα διενεργείται μόνο σε εκτέλεση τελεσίδι¬ 
κων δικαστικών αποφάσεων. 

5. Στο άρθρο 9 στην παρ. 9 του ν. 4052/2012 (Α' 41) το 
εδάφιο: «Στο Τμήμα γ: ΠΕ Κοινωνιολόγων ή ΠΕ Μηχανι¬ 
κών ή ΠΕ Ψυχολόγων και αν δεν υφίσταται υπάλληλος 
των ανωτέρω κλάδων ΤΕ Μηχανικών ή ΤΕ Διοικητικού 
Λογιστικού», αντικαθίσταται ως ακολούθως: «Στο Τμήμα 
γ: ΠΕ Διοικητικού ή ΠΕ Κοινωνιολόγων ή ΠΕ Μηχανικών, 
ή ΠΕ Ψυχολόγων και αν δεν υφίσταται υπάλληλος των 
ανωτέρω κλάδων ΤΕ Μηχανικών ή ΤΕ Διοικητικού Λογι¬ 
στικού.» 

Άρθρο 42 

1. Με σύμβαση μεταξύ του Ν.Π.Δ.Δ. Νοσοκομείο Παί- 
δων «Η ΑΓΙΑ ΣΟΦΙΑ» και με το Σύλλογο Φίλων Παιδιών 
με Καρκίνο «ΕΛΠΙΔΑ», ιδρύονται και λειτουργούν στην 
Ογκολογική Μονάδα Παίδων Μαριάννα Β. Βαρδινογιάν- 
νη -ΕΛΠΙΔΑ που λειτουργεί στο Νοσοκομείο Παίδων «Η 
ΑΓΙΑ ΣΟΦΙΑ» συναφείς υπηρεσίες της, ιδίως Κέντρο Αρι- 
στείας, Κέντρο Μεταμόσχευσης Παιδιών και Τράπεζα 
δοτών μυελού των οστών, καθορίζονται οι υπηρεσίες 
που παρέχονται, ο συντονισμός δράσης, λειτουργίας και 
παροχής υπηρεσιών, η μελέτη, κατάρτιση, εκτέλεση και 
διαχείριση των δράσεων αυτών, το προσωπικό που θα α¬ 
πασχοληθεί (ιατρικό, νοσηλευτικό και διοικητικό προσω¬ 


πικό), κτιριακές υποδομές και εξοπλισμός, τα καθήκοντα 
και οι υποχρεώσεις των συμβαλλομένων, τα σχετικά με 
τη χρηματοδότηση, ο χρόνος ισχύος της σύμβασης, η 
διαδικασία παρακολούθησης και κάθε άλλο σχετικό θέ¬ 
μα. 

2. Με κοινή απόφαση των Υπουργών Οικονομικών, Δι¬ 
οικητικής Μεταρρύθμισης και Ηλεκτρονικής Διακυβέρνη¬ 
σης, Εσωτερικών και Υγείας και Κοινωνικής Αλληλεγ¬ 
γύης καθορίζονται τα κριτήρια, οι όροι της σύναψης, η 
διαδικασία, το περιεχόμενο, η παρακολούθηση της εκτέ¬ 
λεσης της σύμβασης και το εάν ο Σύλλογος Φίλων Παι¬ 
διών με Καρκίνο «ΕΛΠΙΔΑ» θα επιλέξει τελικά να είναι 
αυτός ο αντισυμβαλλόμενος ή άλλο νομικό πρόσωπο ι¬ 
διωτικού δικαίου μη κερδοσκοπικού χαρακτήρα που θα 
συστήσει και θα εδρεύει στην Ογκολογική Μονάδα Παί¬ 
δων Μαριάννα Β. Βαρδινογιάννη -ΕΛΠΙΔΑ και κάθε άλλο 
σχετικό θέμα. 

Άρθρο 43 

1. Κρατήσεις επί δαπανών που αφορούν προμήθειες 
ειδών και παροχή υπηρεσιών μέσω διεθνών οργανισμών 
για λογαριασμό της Ελληνικής Αστυνομίας, του Λιμενι¬ 
κού Σώματος - Ελληνικής Ακτοφυλακής και του Πυρο¬ 
σβεστικού Σώματος, οι οποίες προβλέπονται υπέρ του 
Δημοσίου ή τρίτων, εφόσον δεν μπορούν να γίνουν από 
τους διεθνείς οργανισμούς, προσαυξάνουν το κόστος 
του υπό προμήθεια είδους ή της παρεχόμενης υπηρε¬ 
σίας και καταλογίζονται σε βάρος των πιστώσεων των 
προύπολογισμών των ανωτέρω φορέων. 

2. Με απόφαση του Υπουργού Προστασίας του Πολίτη 
επιτρέπεται η κατά παρέκκλιση της κείμενης νομοθε¬ 
σίας, χορήγηση προκαταβολής ποσού μέχρι πενήντα 
τοις εκατό (50%) του προϊόντος σχετικού Χρηματικού Ε¬ 
ντάλματος Προπληρωμής (ΧΕΠ) για την πληρωμή δαπα¬ 
νών προμήθειας ειδών και παροχής υπηρεσιών της Ελ¬ 
ληνικής Αστυνομίας, του Λιμενικού Σώματος- Ελληνικής 
Ακτοφυλακής και του Πυροσβεστικού Σώματος οι οποίες 
γίνονται μέσω διεθνών οργανισμών. Η χορήγηση της 
προκαταβολής γίνεται άτοκα και χωρίς την κατάθεση εγ¬ 
γυητικής επιστολής μετά από σχετικό έγγραφο - αίτημα 
του διεθνούς οργανισμού και την υποβολή σχετικού τι¬ 
μολογίου. 

Άρθρο 44 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Αθήνα, 22 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 

ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΠΑΝΤΕΛΗΣ ΟΙΚΟΝΟΜΟΥ 

ΑΝΑΠΤΥΞΗΣ, 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΑΝΝΑ ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ 
ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΠΡΟΣΤΑΣΙΑΣ 
ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 


ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΜΠΑΜΠΙΝΙΩΤΗΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΝΔΡΕΑΣ ΛΟΒΕΡΔΟΣ 

ΠΟΛΙΤΙΣΜΟΥ 
ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 22 Μαρτίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐτ) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*010006322031 20020 * - 


















































































